
TANG SHIKYNTIEN 


Na ka bynta ka jingmyntoi ki Nongpule ha ki 
College bad University bad kito ki riew - wad 
Jingtip ba khani jylliew, nga la sngew donkani ban 
sot ia kitei ki lynnong na ki kot “ Ka Niam Khasi” 


Desmond P. Lyngdoh. 



Ka Jingsngewnguh 


Ngam lah ruh khlem da pynpaw ia ka 
jingsngewnguh bakhraw la u bah Sondar S. Majaw uba 
la Varap lem ban pule bniah la ki proof ha ka por ba 
shon la ka ha Press, bad kumjuh Ya u bah Arnold 
Diengdoh uba long u kni jongnga; kiba la kyntu bad ai 
mynsiem fa nga ban pynmih biang ia kanc ka kot kaba 
long ka spall bah jong ka jaitbynriew. 

Ngam lah ruh ban leh klet Ta i parad Carlton M. 
Rcade S>iem. la i mcisan Diana M. Diengdoh, bad la i 
inei jong nga i Patricia A. Diengdoh. kiba jii long u 
diengduh ban kyrshan bad lam lynti ia nga na kawei ka 
por sha kawei ka por bad kiba la kyntu ban iai pynneh 
pynsah ia ki matti u Dr. H. Lyngdoh 


Dated Shillong : Desmond P. R. Diengdoh 

2 tarik, August 1990. 



^en-Shuwa 


Bun bun ki snem ki la left bad ki la wan Ha ka 
jingpyrshang barit ban wad bad ban lum ban lang ia ki mam 
ki rukom tynrai jong ki Khasi kiba dang lah ban sliem. Bad, 
mynta, nga buh ia kita baroh hangne da ka jingkyrmen ba, 
la ki long kiba dang duna shibun, kin long ka jingkyrsiew 
bad kajingpynkhih jingmut ia ki nongpule bakin nangiawad 
shuh shuh, nangialum shuh shuh ia ki. Ki dak jong ka por 
ki niahain ba, lada ngim lum bad ngim tholi kloi ia ki, ki 
jingkylla stet jong ka pyrthei mynta kin sa tap-op noli ia ki 
haduh ba kin da dkhut mynsiem. 

Ban shu buh beit ha kajingthoh iaki jingleh niam leh 
rukom baroh tang kat kumba la iohsngew bad la iohi ia ki, 
shell! ba ka long kynrum kynram shibun eh: namar ka 
jingleh ia kijuh hi ki niam ki rukom ka iapher, khyndiat 
lane shibun, ha la ka hima hima, ha la ka thaifi ka thaifi, ha 
la ka raid ka raid bad ha la ka kyntoit kyntoit. Bad, ha ki 
thaifi ki khap-Dkhar lei lei, ki jingleh niam leh rukom ki 
Khasi ki la iakhleh shibun bad ki jingleh niam leh rukom 
jong ki jaitb>nriew kiba shong syndah ha kito ki thaifi. 
Namarkata la dei, nyngkong eh, ban shu lum lang shuwa ia 
ki jingleh niam leh rukom baroh katba lah ban iohi; bad, 
hadien kata ban tih ia ki tynrai ka niam Khasi hapoh ki 
jingleh niam babun jait baroh bad ban thiew noh ia u hiut u 
hier baroh ruh uba la iamih ryngkat bad ki bun bun pateng 
bynriew. 



Ha ine i kitab, te, yn shem ia u soh ka jingpyrsliang 
ban buh ryntih ia kito ki niam ki rukom kiba ka jingtih bad 
ka jingthiew ka shem ba ki long ki niam ki rukom tynrai 
Jong ki Khasi kiba pynlong ia ka Niam Khasi. 

Nga ainguh shihajar nguh ia kito ki tymmcn ki san 
baroh, Khasi bad Synteng, kiba la iarap sngewbha ia nga 
ha ka balum balang ia kine ki niam ki rukom; bad nga 
pynpaw ruh hangne ia la ka Jingsngewnguh ka bakhraw ia 
u Rai Sahib Hormurai Diengdoh ba u la pynkhmih lem ia 
ki jingthoh shuwa ban phah shon ia ki, bad ia ki nongthoh 
ruh de Jong kine ki kot na kiba nga la ioh bun ka jingiarap:- 

Ka niam khasi ; da u Jeebon Roy. 

Ka Kitah Niam Kheih ki Khasi : da u Rabon Sing. 

Ka Kilah Jini^plunvar • da n Rabon Sing 

Ka Jinffshai Ka Ri Khasi : da u Nelson Dkhar. 

Ha ka Jinglamphrang, nga la pyrshang ban tai ia ki 
Jingshem bad iaki niakibaaijingpyrkhat shaphangka dah 
ka dang u Khasi. Bad nga iehnoh ha ki nongpule ban kheift 
bad ban bishar ia ki. 


Shillong: 

26 tarik Rymphang, 1937 


H. Lyngdoh 

KA POMBLANG 


Ka “Pomblang” ha ri Khasi ka long ka jingknia 
lane ka jinglehniam shisien shisnem jong ki syiem 
Shillong hyndai. bad ki syiem Nongkrem kiba ki khot 
ruh ki Syiem Khyrim (Khynriam) mynta. Ka long ka 
kynja jingknia aibam ia ka lawbei, u Suidnia bad u 
Thawlang ka jait Syiem Shillong, bad ka jingkftia 
ainguh ia u Phan u Kyrpad jong ka jait Syiem Shillong 
ban ia ki Phan ki Kyrpad jong ka jail Bakhraw. Ka 
long ka jingleh niam jong ki syiem long syiem, ym ka 
jong u Bakhraw lane ka jong ka hima. Bad. namar 
kane ka daw, ki khot ia ka ka “Niam ki Syiem.” 
Namarkata, ia ki syiar bad ki blang kiba dei na ka bynta 
kane kajingknia bad kiba ki khot “iar-sla" bad ki “lang- 
sla", ki ai hi na ki s\ iem long s\ iem, W at ia ii "u lang- 
Diengiei” u lang sla uba dei ban wan ai ki San Shnong 
ki ai hi na ki syiem long.syiem haba ki San Shnong 
kim wan ai. la ki jingdah jingdong baroh kiba dei na 
ka bynta kane ka jingkfiia ka dei ban pynkhreh 
pynkhrum ka Syiem-Sad da lade hi: kata, dei ma ka, 
da lade hi, ka ban pynbiang ka ban pyndep ia kane ka 
niam nadong shadong. Bad ia ka bai-lut bai-sep baroh 
ruh na ka bynta kane ka niam ki dei ban ai hi na ki syiem 
longsyiem. Ki blang kiba ki raid lane ki paitbah ki wan ai 
ha kane ka Niam ki Syiem ki long tang ki “lang-rong” bad 
ki “lang-nguh-syiem” kiba u khun u h^ar u wan ai khnang 

ia ka ban pynphuh pynphieng ia ka jinglehniam ki 
syiem bad ban pyndonburom ia la ki Syiem ki' Kynrad. 
Namarkata, ia ki blang baroh ba u paidbah u wan ai. 
ki shii pom ia ki khlem da knia. Kumjuh ruh u Bhet 
Liba ki Mawlich bad ki Mawshai ki wan ai u long tang 
ka jingainguh ia ka Syiem-Sad kat kum ka rukom ba 
la don naduh ki longshuwa. Ka jingiasoh jong kane ka 
niam bad u Bakhraw lane bad ka hima ka long tang 
namar ba ki syiem long-syiem, haba ki leh ia kane ka 
niam, ki leh ym tang na ka bynta ka jingbha ki Syiem 
long-syiem lane ka iing-syiem. hynrei ki leh ruh na ka 
bynta ban suk u Bakhraw uba thung uba kdup ia ki, 
ban bha u Khun u Hajar uba ki synshar bad ban heh ka 
Lynti ka Duwar lane ka lew ka Hat kaba bsa ia ki. Ka 
daw jong kane ka long ka bashai, namar ki syiem kim 
lah ban long ki Syiem long-syiem khlem suk u 
Bakhraw u Basan. Khlem shem bha u Khun u Hajar 
bad khlem heh ka Lynti ka Duwar lane ka lew ka 1 lat. 
Namarkata, ki nongkniajong kaNiam-ki-syiem, haba 
ki noh dkhot (kata, haba ki ai-bam lane ki ai-nguh), ki 
noh ym tang ia u Thawlang, ia u Suidnia, ia ka lawbei 
bad ia ki Phan ki Kyrpad jong ki syiem long-syiem, 
hynrei ki noh ruh ia ki kpa bad ki kha jong ka jait 
Syiem, ia ki Bakhraw Basan jong ka hima bad ia ki 
Mraw ki Shakri lane ki Khun ki Hajar baroh kiba la 
leit noh ha shwa jong ki. Bad ki ai ruh ia u dkhot baroh 
uba tarn na ka jingnoh ba un ia sip u Khun u Hajar, kat 
uba sngewbha. 

Ha ki jingknia baroh kiba Icit sha u Blei, u I'rai 
Nonglhaw, ki Khasi ki jii ai da ka syiar bad ka blang: 
bad ha ki jingknia baroh kiba leil sha ka lawbei, u 
Suidnia bad u Thawlang bad sha ii Phan u Kyrpad ki 
ju ai da ki sniang lane ki masi. Hynrei ha ki Jingknia 
ka Pomblang. kiba ki pynleit baroh sha ka lawbei. u 
Suidnia bad u Thawlang bad sha u Phan u Kyrpad, ki 
knia tang da ki syiar bad ki blang. Kane ka pyni ba, ha 
ka bashisha; ki jingknia baroh ki long sha u Blei, Trai 
Kynrad, tang ba ki ai ia ki lyngba ka lawbei, u Suidnia 
bad Li Thawlang bad lyngba u Phan u K>rpad. kiba la 
long la bull da ka hukum ka Blei. ka Nonghukum. Ka 
Jingpyndep pynbiang ia ka niam ka rukom Pomblang 
ka pyni ba ka long kumta. Namar. ynda la kut ka kflia 
ka khriam baroh. ha ka mied Dorbar-sla. u Syiem 
Tongsyiem bad uwei na ki lyngdoh ne ki lymmcn ki 
San ki diivsai ki k\rpad bad ki nguh ki deni .s,i lang ia 
u Blei. u I rai Kynrad. 

Ki pynlong ia kane kajingknia. man ka snem tang 
ha kine ki .san sngi-Pamtiah, IJmni. lewduh, Lyngka 
bad Pynsing. Jong u bnai Jymmang. u bnai .lylliew lane 
u bnai Tung. Ki pynlong ruh ia ka ha kano kano ka 
Jaka kaba ki Syiem Longsyiem ki shong; bad ki knia 
ia ki jingknia baroh ha ka Duwan bad ka lewduh 
Pomblang kaba kine ki Syiem ki buh, bad ha ka iing- 
sad kaba ka Syiem-Sad ka shong. Mynta mynne, ki 
khot ia kane ka Pomblang, ka “Shad Nongkrem” bad 
ka “Puja Nongkrem”. 

Ka “Ouwan" ka long ka madan ha khmat ling-sad, 
lane ka ling-sad, kaba la ker baroh lai dong da ka kynton 
maw bad ki dieng pynieng. Don lai tylli ki “lynti” ki 
ban rung sha ka lane ki ban mih shabar: kawei ?ia 
shaphang shatei, kawei na shaphang mihngi, bad kawei 
pat na shaphang sepngi. Shaphang shathie ka don ka 
“ting-sad” ne “ling-niam” kaba ka Syiem-Sad ka shong. 
Ka ling-sad ka long ka ling-Khasi ka baheh bad kaba 
kini jubit ban pyndei nar lane sah prek ha ka batei ia ka. 
Ka phai khmat shaphang shatei, bad ka don bun tylli ki 
kamra. ki barit bad ki baheh. Ki kamra lane ki ling kiba 
kham iadei eh bad ka niam PombJang ki long (I) ka 
“Shlur”, ka kamra ka bashadien bad kaba don u rishot 
dieng-sning uba heh bad uba khJem khoh snep, uba ki 
khot u “Rishot Blei”: (2) ka “ling-bah”, ka kamra kaba 
ha pdeng bad kaba shong ka Syiem-Sad: (3) ka “Kynram 
Blang”, ka ling-Kyndong kaba shaphang sepngi, ha 
khmat, ha kaba ki set ia ki langkhia ne ki langsla bad ia 
ki blang baroh kiba la bujai ban pom ha ka Pomblang: 
bad (4) ka “Tyngkong”, ka baranda kaba ha khmat ring 
lane ka shyngkup ha kaba ki pynlong ia ka Dorbar-Sla. 
Mynhyndai, ka Du wan bad ka ling-sad ki don ha 
Nongkseh, ha ka jaka ba shong ki Syiem, ha kita ki por. 

Ka “lewduh Pomblang”. mynhyndai, ka long ka 
lewduh kaba dang sah haduh mynta. Mynta ka don ha 
Smit. Ka long ka lympung kaba la pynmadan bad la 
ruid nur baroh sawdong. Ha ka bakut jong kane ka 

inadan, shaphang shathie, ki tei pynat khyndiat da ki 
maw ba kin shong ki Syiem ha ka por ba ki pom ia u 
Lang-Iewduh. Hangne ruh don lai tylli ki lynti, kumba 
don ha duwan iing-sad, kawei shaphang shatei, kawei 
shaphang mihngi bad kawei shaphang sepngi. 
Shaphang shathie, kham ha khmat bad shaphang 
mihngi jong ka kynton ban shong ki Syiem, ki tei da 
ki maw iwei i kynton rynsan iba ki khol ka “Duwan”. 
Kine hadien ter ter, ki long ki niam ki rukom ba ki leh 
ha ka por “Pomblang”. 

KA SNGi KA BANYNGKONG 

Pamtiah 

Lai bnai shuwa ban poi ki sngi ba u Syiem 
Kangbah u la buh bad u la p>nbiia ban long ka 
pomblang. ki Dhulia ki tern ksing Icm dhah bad ki 
suit ki shor umjyndcm ha ling-niam. man ka miet 
Pamtiah, ban pyni bad pynbna ba la khreh ia ka 
Pomblang. Bad. ha kine ki bnai, u Syiem Rangbah u 
phah kyrwoh sha ki Raid baroh kiba dei ban ai blang. 
Ha ka step jong ka sngi Pamtiah ba la buh ban sdang 
ia ka Pomblang, shuwa ban mih ka sngi, ki tied bom ir 
shi ir haduh ban da shai bloit: kum ka jingkyrsiew thiah 
ia ki briew bad ka pynkynmaw ia ki ba ha ka mied 
jong kata ka sngi kan sdang ka suit ka shor bad ka 
knia ka khriam jong ka Pomblang. 

Ha kata ka mied. ka mied Pamtiah, ka Syiem Sad 
ka khreh lypa ha ling-bah lai tylli ki khra-iad-um bad 
uwei u klong. Ynda u nongknia, uba ki khot u 
“Sohblei”,u la wan bad u shong ha khmat dpei, ka 
Syiem-Sad ka ai ha u, da ki kti baroh ar lane arti, 
shiklong ka iad um na uwei u khra, ka da ong artat. “U 
Blei Shillong”. Bad, ynda u Sohblei u la shim ia u 
klong da la ki kti baroh ar, ki Dhulia ki tern ia ka “Sing 
Suit”, bad u suit ha u Lei Shillong kumne 

K.uiT-r ! Ko Blei Shillong, 

Kane mynta la dap shisnem. 

Bad la ieng biang ka shat ka kheih. ka suit ka 
shor. 

Kane keifi, Ko Lei Shillong, 

lian bha ka Longs\ iem ban blui ka Mans) icm. 

Ban bha ka Longkynthei ban bha ka 

Longshynrang 

Ban bha u khun ban bha u Hajar, 

Ban bha ka Hima ban bha ka Sima, Da ieng 
ho, ban bha nadong shadong. 

U suit shiklong haruh dpei. Nangta. ki Dhulia ki 
kylla ksing, bad ka Syiem-Sad ka ai ha u sa shiklong 
ka iad um na u khra u ba-ar, ka da ong artat, “Ka Blei 
Long-syiem"; bad u Sohblei u suit ia kata ha ka Blei 
Longsjyiem kumne 

Kurr-r ! Ko Blei Longsyiem. 

Ko baseng ia ka Longsyiem, ko baseng ia ka 
Mansyiem. 

Basel ia ka Kynthei, basei ia u Shynrang. 

Ba long ka Hima ba long ka Sima. 

Ba long u Khun ba long u Hajar: 

Ba long ka lew ba long ka Hat, 

Ba long u Barit ba long u Bahch, 

Phin nangkyrkhu kyrdoh Maphi, 

Phin nangaibuit aibor Maphi, 

Haba jynjar u Khun u Hajar: 

Ka bor ka buit Maphi. 
long ho. ha u hlang ha u s\iar. 

Ko Blci Longsyiem 

U Suit baroh shiklong harud dpei. Nangta ki 
Dhulia ki kylla ksing, bad ka Syiem-Sad ka ai sa 
shiklong pat ka iad um na u klong u balai. ka da ong 
artat, "U Suidnia Longsyiem”, bad u Sohblei, u suit ia 
kata ha u Suidnia Longsyiem kumne 

Kurr-r ! Ko Suidnia Longsyiem, 

Ko baseng ia ka niam ka rukom, 

U Barit u Baheh, ka lew ka Hat, ka Hima ka 

Sima, 

Bthab Maphi, kyrkhu Maphi, ko Suidnia, 
Ban iar ka Hima ka Sima, u Khun u Hajar, 

U barit u Baheh, ka Khrong ka pynshok, 

Ka Spall ka Hajar, ka lew ka Hat, 

Baroh, na khlieh ha kjat, ba pynlong Maphi, 
Ba scng Maphi, u Suidnia. 

Mynta ho. ka la ieng ka kam ka jong phi. 

U suit baroh shiklong harud dpei.Nangta, ki Dhulia 
ki pynwai ksing. bad u Syiem Rangbah Icni bad kiwei 
kiwei kiba iadon hangta ki iarung sha Shlur. 

'■ 1 1 Blei Shillong.” kat kum ki jingiathuhkhana 
palciig. Li long u kpa jong ka I’ah S>nticvv. ka kiav\ 
tymmen kaba nyngkong eh jong ki Syiem Shillong; 
namarkata. u long u Thawlang jong ki Syiem Shillong 
"Ka Blei l.ongsyiem” ka long ka Pah Syntiew, ka kiaw 
tymmen kaba nyngkong eh jong ki Syiem Shillong; 
namarkata, ka long ka iawbei jong ki Syiem Shillong 
“ u Suidnia Longsyiem” u long u kni Rangbah u ba 
nyngkong eh jong kajait Syiem Shillong lane u Syiem 
Rangbah u banyngkong eh jong ka Hima Shillong; 
namarkata, u long u Suidnia jong ki Syiem Shillong, 
la u nongknia uba knia ia ka Pomblang, ki khot u 
"Sohblei” ne u “Sohsla,” bad ki jied ia u tang na ka jait 

Riimnong, kajait kaba iadei kur bad ki jait Nengnong, 
Nongneng bad Nongrum. la ka iad-um kaba tam na u 
khra jong u Blei Shillong, ki ong, ym ju bit ban 
pyndonkam shawei shawei pat; kane ka kdew ba ii 
iMei Shillong u long tang u Thawlang bad um lah ban 
rung ha ka niam ki Syiem. 1 lynrei ia ka kiad kaba tain 
na u khra jong ka Blei Longsyiem bad na u khra jong 
II Suidnia longsyiem ki lah ban pyndonkam shawei 
shawei pat. Ki “Dhulia” ki long ki nongtem ksing. ki 
nongput tangmuri bad ki nongtem padiah. 

Ynda u syiem rangbah bad ki bakhravv bad ki 
shakri shakor ki la rung hapoh Ving shlur, ki Dhulia ki 
ieng hangta sa ka suit ka shor lajong ha u Biskorom, u 
Phan u Kyrpad jong ki. 1 1 bakhamtymmen na ki u shim 
shiklong ka lad-um bad u tim-knia kumne:- 

Ko Biskorom ! 

IJba seng ia ka niam ka rukom. 
la ki Syiem ki Kynrad, 

Nangiarap, nangaibuit.nangaibor. 

Ban lar kaei kaci baroh: 

Ban neh ka niam ka rukom, 

IJ blang u tyllai. na Khasi na Dkhar: 

Ban san ka nam ka burom ki Syiem ki Kynrad, 
Ban neh ka seng ka dang, ka suit ka shor. 

Ko Biskorom ! 

Ban ym duh Kynlhei Shynrang. 

Ha ling-syicm ling-Patsha. 

Ban bat ia ka niam puja sliisien shisnem. 

Ka sneng ka jong phi, ka bthat ka jong phi, 
Na khlieh ha kjat; 

fian biang ka ksing ka bom. ka padiah ka miihiiri. 

U Dhiilia. kumba la buh maphi. 

Ko L.ei Synshar, ap m'dong ia kita. 

1 1 Suit laisien laiwat. bad u sa iadih ia kaba tarn 
baroh paradhulia. Nangta, ki Dhulia ki ieng sa ka put 
sa ka iciii la ki sliiplicu k.sing bad ki arphcwli) nnicw 
sur "Ksing Pomblang” lane ki “Ksing Niam”. 

1. Ka Sing BIci - (1) Ar-dicng 

(2) Lai-dieng 

(3) Lai-kyndup 

2. Ka Sing Mastieh 
,3. Ka Sing Khrop 

4. Ka Sing Lynti lane Sing Mih lane Sing 
Kynud 

5. Ka Sing Kynthcr - (1) Sei dieng 

(2) Tynruh 

(3) Kyntingdieng 

6. KaSingKher - (1) Ardieng 

(2) Krud 

(3) Shi-tynruh 

(4) Ar-tynruh 

(5) Shikynting dieng 

(6) Arkynting dieng 

7. Ka Sing Surmaw - (1) Sei dieng 

(2) Tynruh 

(3) Kynting dieng 

8. Ka Sing Rong - { 1 ) Sei dieng lane sdang 

(2) Shidieng 

(3) Laidieng 

(4) Shi krud 

(5) Arkrud 

(6) Shi tynrud 

(7) Kyntingdieng 

9. Ka Sing Shangkieh 

10. Ka Sing Mastieh 

la ka Sing-Blei, ka Sing-khrop, ka Sing-lynti, ka 
Sing-kynther bad ka Sing-surmaw ki tern ki put tang 
da ki artylli ki ksing, kawei ka padiah bad kawei ka 
tangmuri; hynrei ia ka sing mastieh, ka Sing-rong bad 
ka sing-shangkieh ki tem ki put bad ka bom dc. 

Ynda ki Dhulia ki la lah tem pyndep ia ki Sing 
niam baroh, u Syiem Rangbah bad kiba ia don baroh 
ha ling Shlur ki iabam khapiah-thang bad ki iadih i’ad- 
um. Ki sam ia ka khapiah laisicn laiwat; bad, man ka 
kynli ba ki sam, ki da ba ia u nongsam da u prcw- 
ksch. Ynda lah nangta, u Syiem Rangbah bad ki Dhulia 
ki tem ia ka Sing-risa bad ki kynhoi-risa khyndai sien 
khyndai wat. Nangta, ki Dhulia ki tem ia ka Sing-shad- 
Tyngkoh, bad ki Rangbah na ki jait bakhraw jong kinc 
ki Raid harum ki iashad sohtyngkoh arngut amgut:- 

1. IJ Sohblei bad uwei na ki Dhulia. 

2. U Nongkrem bad u Nongbri. 

3. U Mawlieh bad u Mawshai. 

4. U Nongkynrih bad u Lawai. 

5. U Syiem Rangbah bad u Syiem Khynnah. 

Shuwa ban shad, ki nongshad baroh ki da leit nguh 
shuwa ia u Rishot Blei bad ia u Syiem rangbah. Haba 
shad u Bakhraw, ki Dhulia ki tem ki put kawei ka ksing 
shynrang, kawei ka padiah, kawei ka shaw-shaw bad 
kawei ka tangmuri; hynrei. haba shad ki Syiem, ki tem 

da ka ksing kynthei ha ka jaka ka ksing shynrang bad 
u paidbah baroh u da kynhoi bad risa artat laisien 
laiwat. Kine ki Bakhraw kiba iashad ki long tang ki 
Bakhraw kiba ia shad mynta ha ka por ki Syiem 
Nongkrem; hynrei, ha ka por ki Syiem Shillong, nga 
ngeit, don kiwei pat ki Bakhraw kiba dei ban shim 
bynta ha kane ka jingshad. Ynda la kut kane ka 
jinglehniam baroh, u paidbah u sa ialeh sngewbha 
katba u mon. 

KA SNGI KA BA-AR 

Umni 

Dangstep phyrngab, shuwa ban mih ka sngi, ki 
Dhulia ki pynmih ksing na Shlur ha Tyngkong. bad ki 
tern heingta ia ki Sing niam baroh. Nangta, ki sa wah 
noh ia ki ksing ha jingker tyngkong. Mynsngi katto 
katne ki Rangbah bad ki khynnah ki iawan bad ki “soi 
lynti” naduh Duwan Ing-Sad haduh lewduh Pomblang, 
ki da shad lymmuh artet lynti bad leit bad wan. Haba 
ki soi lynti, kata, ki soi pynkhuid ia ka lynti kaba ia 
don lypa naduh Duwan Ing-Sad haduh lewduh 
Pomblang, bad ki soi ki pynkhuid ruh ia ka Lympung 
ha lewduh Pomblang. Janmied, ki Dhulia ki tern ia ka 
Sing-mastieh na Tyngkong, bad ki rangbah na ki jait 
Bakhraw jong kine ki raid harum ki shad-mastieh 
amgut amgut ha phyllaw Ing-Sad 

1 . U Sohsla bad u Dhulia 

2. U Nongkrem bad u Nongbri 

3. U Mawlieh bad u Mawshai 

4. U Nongkynrih bad u Lawai 

5. U Syiem Rangbah bad uno uno u Bakhraw. 

Ha ka por ba mastieh u Syiem Rangbah, ki paidbah 
ki kynhoi bad ki nongsiat suloi ki siat, lai sien lai wat. 

Mynmied. ki iaiang baroh ha iing-bah. bad u 
Sohblei u suit u shor ha U Blei Shillong, ha ka Blei 
Longsyiem bad ha u Suidnia Longsyiem, kumjuh 
kumba u suit u shor ha ka mied pamtiah. Bad ki Dhulia 
ruh ki leit ha Shlur bad ki suit ki shor ha u Biskorom, 
ha kajuh ka rukom bad ki suit ki shor ha ka mied 
pamtiah. Nangfa. ki Dhulia ki tern ki put ia ki Sing- 
suit bad ia ki Sing-niam baroh, bad kiba iadon hangta 
ki iabam khapiah bad ki iadih lad-um. Nangta pat, ki 
Dhulia ki put ki tern ia ka sing-shad-tyngkong bad ka 
Sing-Risa, bad u Syiem Rangbah bad ki Bakhraw ki 
iashad Sohtyngkoh, kumjuh kumba ki iashad ha ka miet 
Pamtiah. Ynda la dep kine baroh, ki Dhulia ki knia 
“Muhari” ia ka blei Synshar bad ia u Biskorom, ha iing- 
bah. Ha kane ka jingknia, ka Syiem-Sad ka ai ha u 
riewtymmen, napdeng ki Dhulia, kawei ka laliar, san 
kyntien u kwai, san sla u tympew, shiluta ka um bad kawei 
ka syiar ka bathoh stem. Nangta, une u riewtymmen u 
shong hajan jingkhang, u phaikhmat shaphang shatei. 

bad u siang ia ka laliar ha tbian, ha khmat jong u : 
halor ka laliar, u buh artylli ki sla-tympew bad ar 
kyntien u kwai shaphang mihngi, ar tylli ki sla-tympew 
bad arkyntien u kwai shaphang sepngi, bad kawei ka 
sla-tympew bad shikyntien u kwai hapdeng: ha khlieh 
ka laliar, u pynieng ia ka tangmuri: shaphang kamon 
jong u, u pynieng ia u luta-um bad u buh ia ka pliang 
kaba don khyndiat u khaw bad khyndiat ka jyndem; 
bad ia ka syiar, u bat ha ka kti. Nangta, u shim ia u 
klong bad u shna lad-um da kaba khleh khyndiat ka 
jyndem bad ka urn, bad u pynieng ia u ha khlieh duwan, 
shaphang kamon; u synreit um ia ka Duwan bad ber 
khaw de. Nangta, u pynnguh pyndem ia ka syiar ha 
khmat ka duwan bad u tim-knia:- 

Ko Lei Synshar. sngap! 

Ba pynlong Maphi, ba buh Maphi, 

Ba long ka bom, ba long ka ksing. 

Ba long ka ktang, ba long ka muhari, 

Ha ka nam ka jongphi, 

Aibor aibuit ha ka nam ka jong Phi, 

Ban neh ka put ka tern. 

Ban neh ka ksing ka bom. 

Ban neh ka ktang ka muhari. 

Ban neh ki syiem ki patsha. 

Ban neh ka hima ka sima. (iv suit shisien suit) 
Map ka duna ka ]ait; 

Pynbiang Maphi, ban nangkhraw ban nangneh 

Ko Biskorom, ko Khadar Kamar. ( u suit sa 
shisien suit) 

Ko Blei Synshar, 

Ban biang ka bishar, ban biang ka khadar: 

/oh lait na kadiang, ioh Jait na kamon; 

Khmih Maphi. pynbeit Maphi, 

Ban neh ka nam ka burom jong phi, ( u suit sa 
shisien suit) 

Bad ia ka batam baroh u iadih pynlut paradhulia. 



KA POMBLANG (shuh) 
Ka Sngi Ka Balai 
lewduh 


Mynstep, u Syiem Rangbah u sani jain ia ki Dhulia 
ne Duhalia; u ai ia ki mar kawei kawei ka jymphong 
lane ka sopti: mar kawei kawei ka spong muka lane 
ka spong sala: mar kawei kawei ka jynslieng, ka 
bohkhaila muka. lane ka bohkhaila sala: bad mar san 
san kyntien ki wai-dong na ka dabia rupa. Nangta, ar 
ngut ki Dhulia ki shad-wait, bad sa bud sa kiwei kiwei 
de na u paidbah: bad ka Syiem-Sad ka nangpynkhreh 
ia ki jingdah jingdong baroh kiba dei ban leit lam sha 
lewduh Pomblang ha kawei ka khoh. Ki jingdah 
jingdong ha ka khreh ki long kino,- ( I )u lula rup, (2) 
ka pliang rupa, (3) ka tari bad ka wait pomblang, (4) u 
klong. (5) ka lakait ne ka laliar, (6) ka sla dieng-sning, 
(7) u prew, (8) u rynsi, (9) ka jyndem, ( 1 0) san kyntivii 
u kwai bad san sla u tympew, bad (1 1 ) u narsuh. 

Ynda noh ka sngi, u Syiem Rangbah, ki SyieiJi 
kynthei, ki Bakhraw bad u paidbah baroh ki mih nj) 
Duwan bad ki leit sha lum lewduh, Pomblang. Ha kA 
baleit sha lum lewduh, ki lam lynti ki Dhulia bad ki 
nongshad wait ha khmat ha khmat. Ki Dhulia ki put k! 
tern ia ka Sing shad-wait: bad ki nongshad-wait kiba 

la riam la belt bha baroh shirynieng kat kum ka rukom 
riam-shad, la ka waitlam ha ki kti kamon, la u 
symphiah ha ka kti kadiang, ki shad baroh arliang lynti. 
Nadien kine, bud ter ter (1) u Sohsla Sohblei, (2) ka 
khoh kit jingdah jingdong, (3) ki Syiem Kynthei, (4) u 
Syiem Rangbah bad ki Bakhraw, bad (5) u paidbah. 
Ki nongsiat suioi pat ki bud ia ki nongshadwait baroh 
arliang lynti, bad ki siat suioi artet lynti, pateng pateng; 
bad ki nongthang bombula ruh ki bud ia ki nongshad- 
wait bad ki pynbthei bom, teng teng, artet lynti. 

Ynda poi ha trai lum lewduh, ki paidbah baroh ki 
sangeh shipor. Nangta, ki dhulia ki kylla ksing sha ka 
sing-lynti bad ki iaid shakhmat; ki syiem ki Bakhraw, 
ki nongshad bad u paidbah ki nongbud nadien nadien. 
Ynda poi ha khlieh lum, ki Dhulia ki rung shapoh 
lympung. ki iaid tawiar ia ka duwan lai sien bad ki sa 
ieng sharud; u paidbah u pra bad iaieng baroh 
sawdong ka lympung; ki nongsiat suioi bad ki 
nongshad ki ieng sharud lyngpung baroh arliang 
shiteng shaphang mihngi bad shiteng shaphang sepngi 
; u Sohblei u rung bad u shong halor ka duwan kaba la 
siang da ka shylliah; ki syiem kynthei ki rung bad ki 
shong halor ka kynton rynsan kaba la don lypa hadien 
ka duwan, shaphang sepngi; u Syiem Rangbah u shong 
ha ka lyngknot ne ka shuki kaba ki la buh lypa hadien 
ka duwan shaphang mihngi: bad ki Bakhraw ki iaieng 
hajan jong u Syiem Rangbah, sha kadiang sha kamon 
bad shadien. la ka khoh kaba don ki jingdah jingdong 

baroh ki buh hajan ka duwan, shaphang mihngi, kata 
hajan ka kti kamon jong u Sohblei. Baroh kiba ieng 
sawdong ka lympung, halor kynton ne ha madan, kim 
bit ban ieng ne ban kah ia ki lynti jong ka lympung 
kiba don kawei shaphang shatei, kawei shaphang 
mihngi bad kawei shaphang sepngi. Nangta, u Sohblei, 
uba la shong halor ka duwan, u phai khmat shaphang 
shatei, u siang ia ka laliar halor ka duwan ha khmat ba 
u shong bad u tei ha khlieh ka laliar iwei i duwan da u 
dewsaw. Halor i duwan-dew-saw u pynieng ia u klong 
iad-um, bad halor ka laliar, u buh san kyntien u kwai, 
san sla u tympew bad kawei ka sla dieng-sning. 
Shaphemg mihngi jong ka laliar, u pynieng ia u luta 
rupa uba don um, bad u buh ia ka Hang rupa ha kaba u 
buh khyndiat u purew khyndiat u rynsi bad khyndiat 
ka jyndem. 

Hadien kata, u Sohblei u shim ia u syiar u basaw, u 
bym don jing-thohlieh, u knia ha u Blei Shillong, ha 
kajuh ka rukom ba ki khia ainguh ia u Blei u Trai 
Kynrad: u khot u kyrpad ia u Blei Shillong ba un 
kyrkhu bad ba un da un ker ia u Syiem u Patsha, ia ka 
Hima ka Sima bad ia u Khun u Hajar. Ynda la lah tim- 
kfiia, u ot u pied ia u syiar, u sei ia u rwieng bad u 
khmih u bishar ia ki dak ki shin kiba paw ha u. Nangta, 
u shim sa ia u blang, u blang u baheh bad u batlem, 
uba ki khot u “Lang lewduh”, bad u kiiia ia u ha kajuh 
hi ka lynti; tang ba, ha ka jaka ba un ot hfynda u la lah 
tim-kfiia, u ai ia u ha u jait Nengnong bad u shim ia ka 

wait pomblang u ai ha u Syiem Rangbah, u Syiem 
Rangbah pat u ai ia kata ka wait ha uta u jait Nengnong 
uba, ynda u la nguh ia u Syiem Rangbah bad ia u 
Sohblei, u pom ia u blang na ka ryndang ar lyngkhot, 
bad u ai ia ka jynkfiia baroh ar lyngkhot ha u Sohblei. 
U Sohblei, u shim ia ka jynknia ba la knia, u pynjaw 
ia ka snam halor ka duwan bad ka tim-kfiia artet, bad 
u buh ia ka khlieh shaphang sepngi jong ka duwan: 
bad ia ka met-blang u ai ha ki nongiarap ba kin rah 
shabar lympung. ba kin puid bad ba kin sei kin wallam 
ia u dkhot u lamjew ha u. 

Ki longshuwa manshuwa jong ki Syiem Shillong ki 
buh u “Khyndai Dkhot” ha kane ka niam, lane “Arphew 
naar”, haba ki khein khyndai u dkhot-im bad khyndai 
u dkhot-iap. Bad ki shim ia kine na ki tor. u klong, u 
dohnud, u khlab, ki khyllai, u lamjew, ka nierbah ka 
nierlang, bad ka nierlong. Ynda u sohblei u la khmih 
u la bishar ia ki dak ki shin ha ki tor bad ha u dohnud, 
u shim ia u dkhot, u shyit khyndiat khyndiat na kawei 
kawei ka bynta bad u noh ha ka duwan san sien 

(1) Khyndai Dkhot ha u Blei Shillong. 

(2) Khyndai Dkhot ha u Suidnia Longsyiem 

(3) Khyndai Dkhot ha u Kpa bad u Kha u Man. 

(4) Khyndai Dkhot ha u Bakhraw u Basan. 

(.5) Khyndai Dkhot ha u Shakri u Shakor 

la une u dkhot uba ki noh im kumhe, ki khot u 
“dkhot-im”; Ki ong, dei tang u rangbah uba na ka jait 
Nengnong uba long uba bit, naduh hyndai hynthai, ban 
pom ia u Lang-Iewduh. “u kpa bad u kha u man” ka 
mut ia ki kpa-kha lane ki Kongngor baroh naduh u 
Kongngor u banyngkong eh jong ki syiem Shillong. 
“U bakhraw u basan” ka mut ki Bakhraw bad ki Basan 
jong ka hima Shillong baroh kawei. Bad “u shakri u 
shakor lane u shakri u mraw” ka mut ia u Khun u Hajar 
baroh lait na ki Jait Bakhraw bad ki jait Basan. 

Ynda u Sohblei u la pyndep ia ka jingnoh dkhot 
baroh kat kum ka rukom, u suit sa da ka iad-um ha ka 
duwan na kijuh ki lynti bad ha kitei kijuh ki san kyrteng; 
bad u pynkut ia ka jingknia da ka basuit khatduh khadwai 
na kijuh ki lynti bad ha kijuh ki san kyrteng, da ka um 
kaba na u luta rupa. la u dkhot uba tain baroh ki suli ha u 
narsuh bad ki wan rah sha ling-Sad. Kane ka jingkhia ka 
iapher na ki jingknia ainguh ia u Blei u Trai Kynrad tang 
ha kaba ki ai da u syiar ha ka jaka ka syiar bad da u blang 
ha ka jaka ka blang. Bad ka iapher na ka jingkhia aibam 
ia ka lawbei, u Suidnia bad u Thawlang lane na ka jingkfiia 
ainguh ia u Phan u Kyrpad tang ha kaba ki ai da ki syiar 
bad ki blang ha ka jaka ki sniang bad ki masi. Imat, ka 
long ka rukom Khasi ban ai da ki jii^khia shynrang ia ki 
Longshuwa Manshuwa bad ia ki Phan ki Kyrpad baroh kiba 
ki ting ‘^i”, bad ban ai da ki jingknia iQiithd ia Id Longshuwa 
Manshuwa bad ki Phan ki Kyrpad baroh kiba ki ting “ka”. 

Ynda la kut ka jingknia ia u lang -lewduh, ki 
Dhulia ki put ki tem ia ka Sing-mastieh, bad kine harum 
ki shad-mastieh shijur shijur ha lympung lewduh, - 

( 1 ) U Sohblei bad u Dhulia 

(2) Ki nongbud para nongbud 

(3) U Syiem Rangbah bad u Rynjah, lane bad uwei 
na ki Bakhraw. 

(4) Ki nongbud para nongbud. 

Ynda lajan sep ka sngi, ki Dhulia ki put ki tem ia 
ka Sing-lynti bad ki iaid tawiar ia ka duwan lai sien. 
Nangta, ki mih na lympung bad ki leit phai noh sha 
ling-sad, ryngkat bad ki nongshad-wait, ki nongsiat 
suloi, ki jingdah ki jingdong, ki syiem kynthei, u Syiem 
Rangbah, ki Bakhraw ki Basan bad u paidbah baroh. 
Ha lynti, naduh trai lum lewduh, ki iaid ki tem bad ki 
shad ha kajuh ka rukom kumba ki dangwan sha 
lewduh. Ynda poi ha lympung Duwan. ki iashad 
mastieh biang kumjuh kumba ki la iashad ha lympung 
lewduh. 

Ynda kut ka shad-mastieh, u Sohblei u rung 
shapoh ling-sad bad u shim ia u dkhot baroh u batam 
na lewduh bad uba ka Syiem-Sad ka la thang ih; bad u 
noh dkhotthang ha Shahksew kumjuh kumba u noh ia 
u dkhotim ha duwan lewduh; kata, u noh, - 

( 1 ) 9 dkhot ha u Blei Shillong 

(2) 9 dkhot ha u Suidnia Longsyiem 

(3) 9 dkhot ia u Kpa bad u Kha u man 

(4) 9 dkhot ia u Bakhraw u Basan 

(5) 9 dkhot ia u Shakri u Mraw 

la une u dkhot uba ki noh ynda ia thang, ki khot u 
“dkhot iong” lane “dkhot iap”. Nangta, u suit u shot 
da ka iad-um bad da ka um kumjuh kumba u suit u 
shor ha duwan lewduh. Bad ia u dkhot uba tarn baroh 
ki iabam. kat kiba iabam, ha khmat u Rishot-blei. Ynda 
lah nangta, ki Dhulia ki tern ki put ia ki Sing-niam 
baroh phar. 

Ynda lajan shiteng synhia, ka iong ka Bujai Blang 
ha Tyngkong. Hangne. u Syiem Rangbah u shong halor 
ka palong kaba ki la buh lypa shaphang kyndong 
sepngi; ki Bakhraw Basan ki shong lane ki ieng hajan 
u Syiem: ki nongai blang bad u paidbah ki ieng 
shaphang kyndong mihngi: bad uwei u Dhulia bad ki 
mraw syiem ki ieng ha shahksew, hajan Kynram Blang, 
ban shim bad ban set ha Kynram Blang ia ki blang, 
katba u khunkur u khunshnat u nang wan ai. Hapdeng 
tyngkhong ki siang dpei da ki maw bad ki shew ding. 
Nyngkong eh ki shim ia ki langsia bad ki lang-synran 
kiba na ki syiem, bad kiba ki la lah set lypa ha kynram- 
blang. Nangta ki shim ia ki blang kiba ki wan ai na ki 
raid kiba u Dhulia u khot kyrteng ter-ter, kawei hadien 

kawei, kat kum ka rukom ba la buh u longshuwa 
manshuwa ; hadien kata, ki shim sa na ki shnong ne 
na ki ling kiba wan ai ia ki langshi-khlieh. Kiba wan 
ai-blang ha ka Pomblang kaba ha ka snem 1926 bad 
ha ka snem 1927 ki long kine 

1 . Ki Syiem ( 1 ) Langsla- 11 tylli 

(2) Lang £Heng-iei-uwei u langsla. 

(3) Lang Synran - 5 tylli. 

2. Raid Nongkrem - >>/« don. 

3 . Raid Nongbri - ( 1 ) Nongbri - 1 . 

(2) Mawblang - 1 . 

4. Raid Mawshai bad lawei - ( 1 ) Mawshai - 1 . 

(2) Lawai - 1 . 

(3) lapngar -1. 

(4) Lyngshing -1. 

(5) Nongtham -1. 

(6) Mawlat -1. 

(7) Mawiong -1. 

(8) Mawkdok - 1 . 

(9) Lymphuit -1. 

(10) Sukra -1. 

(11) Nongbsha -1. 

(12) Nongtaring -1. 

(13) Nongkhap -1. 

(14) Thaiang -1. 

(15) Liting -1. 

(16) Mawkhat -1. 

(17) Ryngngi -1. 

(18) Nongbshar -1. 

5. Raid Mawlieh bad Nongkynrih 

(1) Mawlieh -1. 

(2) Nongkynrih - 1 . 

(3) Maw j a -1. 

(4) Mawlam -1. 

(5) Nashain -1. 

(6) Pyrjap -1. 

(7) Wahkhan -1. 

(8) Daroka -1. 

(9) Mali -1. 

(10) Dukao -1. 

6. Raid Syiem 

(1) Masar- 1. 
(Vatvg-sYviVlvUeh). 

(2) Nongjri - 1. 
(lang-shikhlieh). 

(3) Rymphlang bad 
Rasong 

(lang-shikhlieh). 

U “Lang Diengiei” u long u langsla uba dei ban 
wan ai ki Sanshnong. Hynrei, haba kim wan ai, ki ai hi 
ki Syiem. Ki “Langsla" ki don baroh 12 tylli, 7 tylli ki 
shynrang bad 5 tylli ki kynthei; 1 1 tylli ki dei ban ai ki 
Syiem, bad uwei ki dei ban ai ki Sanshnong 
(Shiliangum). Dei tang ia kine ki bJang ba ki knia ha 
ki khadar sla lane khadar diiwan jong ka Pomblang; 
namarkata, ki khot “langsla” ia ki. Ki “LangSynran” 
ki don baroh 5 tylli: artylli ki shynrang ba kin synran 
\a u langsla jong u Lei Shillong, kawei ka kynthei ba 
kan synran ia ka langsla jong ka BJei Longsyiem,u wei 
u shynrang ba un synran ia u langsla Jong u Phan 
Kynthei bad uwei u shynrang ba un syman ia u langsla 
jong u Phan shynrang. Ki Syiem kim shim blang na 
ka Raid Nongkrem , namar don ka jingbym 
iasngewthuh jingmut shaphang ka rukom ba ka Raid 
Nongkrem ka ai blang ia ki Syiem Sohra man kaba 
ki thrang Syiem Longsyiem. Ki Mawblang ki don 

hs^h ka jingsynshar jong ka Raid Nottgbri;. 
mynshuwa, ki la ju ai blang la u jong, kunji n limg 
shikhlieh lane u lang shikur (Pongrup). Hynrei, baka 
pomblang 1927, da kajingiabeit jingmut lang, ki la 
wan ai la u blang ryngkat bad u blang ki Nongbri, ki 
“Lang Shikhlieh” ki long ki blang kiba wan ai ki 
shnong kiba, na kano ma kano ka daw, kim shah 
synshar shuh hapoh la ki Raid bad ki shu sah hapoh ka 
jingsynshar beit ki Syiem lane hapoh ka Raid Syiem 
tad haduh ba u Syiem Rangbah bad la ka Dorbar un 
pynbeit ia ka jingiawit jong ki. Lada kano kano ka 
shnong, ka shnat ne ka raid, kaba dei ban wan ai blang, 
kam lah ban wan ai blang ha kano kano ka snem na ka 
bynta kano ma kano ka daw, kata ka shnong, ka shnat 
ne ka raid ka dei ban wan ai ia uta u blang ha kawei 
pat ka snem; ia une u blang uba sah teng, ynda ki wan 
ai, ki khot u 'iangiap.'* 


Man ka kynti bakut ka jingai blang ne ka bujai blang 
na kawei kawei ka Raid, lait tang ka jingai na ki Syiem , 
ki Dhulia bad ki nongai, ryngkat bad u paidbah uba 
don hangta baroh, ki ia kynhoi bad ki ia risa lai lai 
sien bad ki iadih iad-um. la ki blang baroh kiba la wan 
ai bad kiba la pdiang, lane kiba la bujai, u Dhulia bad 
ki shakri syiem ki buh dak bad ki set ha Kynram-blang. 
Ym ju bit ban pom ha kane ka Pomblang ia uno uno u 
blang u bym pat shym la set shimied ha Kynram-blang. 

Ynda la dep ka bujai-blang baroh, u Syiem Rangbah 

VANNe\ V.wje\ kv \aTVrt\% shapoVv Sh\ur, bad VA \a bam 
ia ka doh u Lang-lewduh kaba la shet syrwa, laisien 
laiwat. Nangta, ki Dhulia ki tem ia ka Sing risa, bad 
kiba iadon hangta baroh ki ia kynhoi bad ki ia risa 
khyndai wat. Nangta pat, ki Dhulia ki tem ia ka Sing- 
shadtyngkoh, bad kine ki jait bakhraw ki iashad 
tyngkoh amgut amgut,- 

(1) U Sohblei bad u Dhulia. 

(2) U Nongkrem bad u Nongbri. 

(3) U Mawlieh bad u Mawshai. 

(4) U Nongkynrih bad u Lawai. 

(5) U Syiem Rangbah bad uwei na ki khynnah 
syiem lane na kino kino ki jait Bakhraw. 

Ki Bakhraw. sliuwa ba kin Icii shad ivngkoh. ki 
da nguh shuwa ia u Rishot-blei bad ia u Syiem 
Rangbah. Ynda dep kine, ki shad sngewbha sawdong 
sawdong sa ki paidbah baroh shimied haduh ban da 
shai. 



KA POMBLANQ (9hii«i) 

Ka Sngl Ka BaaaW' 

Lyngka 

Ka sngi lyngka ka long ka sngi pomblang bad ka 
sngi shad sngewbha ki khun ki hajar bad ki khun soh- 
syiem baroh. Ha kane ka sngi, ka Syiem-Sad bad u 
Sohblei ki shah-jingit baroh shisngi. 

Dangslcp phyrngap, ki Dhulia ki lem ka sing- 
kynthei ha Iing-bah, bad ki syiem kynlhei kiba dang 
samia, kiba la nam-shad bha da ki khor bad ki 
pangsngait ksiar, ki shad tawiar ia ka dpei lai sien lai 
wat, ryngkat bad ki Bakhraw kiba synran ia ki bad 
kiba ki snoh lani' baroh arliang na ki panpoh jong ki 
Ki shad bad ki lasnoh kumba shad soh-tyngker. Ynda 
la dep. ki ladih lang sha lympung Duwan. Ilangnc. ki 
Dhulia ki shong hapdeng bad ki tem ia ka Sing-kynlhci, 
bad ki syiem kynlhei, ryngkat bad la ki nongsynran, ki 
shad sohtyngker sawdong ki Dhulia lai sien lai wat. la 
kane ka jingshad, ki khot ka “Shad Nohkjat” ki syiem, 
bad ka mul ka jingplie ki syiem ia ka jingshad 
sngewbha ha kata ka sngi. Haba ki syiem kynthei ki 
shad habar, ki nongsynran ki da pynda shatri ia ki da 
ki shatri syiem. Kawei na kine ki syiem kynthei kiba 
shad ka ju long ka khun kynthei Jong ka Syiem-Sad 

lane kano kano ka syiem kynthei ka badang samla bad 
ka ban long Syiem-Sad hadien habud. Nangta, ki shad 
sngewbha sa ki paidbah, kynthei bad shynrang, kiba 
la wan na kylleng ka ri Khasi bad Synteng, baroh 
shisngi ha lympung. Ka jingriam-shad ki kynthei ka long 
kumne: ha ka khlieh ki phong ka pansngiat ksiar ne ka 
mpa kaba don shadien ka \asubon na 
khlieh bad u sai-khyllong na trai: ha ki shkor, ki deng 
ki lyngkymeng bad ki siar-shiah: ha ka ryndang, ki 
deng u shanryndang, bad, na ka ki deng pynnoh sha 
ka shadem ki kynjri bad ki kpieng: ha ki tyrpeng bad ki 
kti, ki deng ki tad-tyrpeng, ki mahu, ki syngkha bad ki 
khadu: ha ka met ki deng u kynjri-tabah: bad ha ki 
shynriahkti ki deng ki sati; ki phong ka sopti kti, ki 
pien da ka khor, ki kyrshah da ka dhara bad ki bat ka 
rumar rusom ha ka kti. Ka jingriam ki shynrang pat ka 
long kumne: ki spong da ka khor ne ka dhara bad ki 
sieh u thuia ha ka jingspong: ki deng siar-shrong ha ki 
shkor: ki deng u shan-ryndang ha ka ryndang: ki deng 
ki kpieng-ksiar bad ki tad-tyrpeng ha ka shadem: ki 
deng ha ka met u kynjri-tabah bad ka ryngkap kaba ki 
tawah shiliang bad kaba don ki khnam, u ryniaw bad u 
tdong: ki panpoh ia ka syngkai da u kynjri-syngkai: ki 
bat ka waitlam ha ka kti kamon bad u symphiah ha ka 
kti kadiang: ki phong da ka Jymphong-shad bad ki 
boh da ka khor, ka dhara ne ka muka: bad, mynta 
mynne, ki phong juti muja de. Ki kynthei ki shad 
hapdeng hapdeng ka lympung bad ki pyndem fiiuhmat 

ne ki peit sha khyndew: kirn ju khyilie ia la ki 
bad ka jingshad jong ki ka long kaba shu {^eiigbelf 
thik ia ka met bad ka khiieh, lyngkat bad ka iaiid' 
kyrshut da ki sla kjat ^ khmat shakhmat shadien 
shadien, lane sha kamon kamon sha kadiang kadiang. 
Bad kim ju kren shikyntien ruh haba ki dang shad. 1^ 
shynrang pat kishad-mastieh shad khalek sawdong 
sawdong ki kynthei, bad ka kynhoi bad ka kaweh 
symphiedi katba ki nang-shad-mareh shakhmat. 

Ynda la noh ka sngi, ki Mawlieh bad ki Mawshai 
ki wan ainguh ia ka Syiem-Sad da u kwai bad u 
tympew, kat kum ka rukom ba ju don. la kane ka 
jingainguh ki khot ka “Ai Bhet”. Ynda la dep kane, ka 
Syiem-Sad ka pynkhreh lypa ha ling-bah 12 tylli ki 
laliar, 12 tylli ki sla dieng-sning, 12 klong ka iadum, 
12 tylli ki pliang, 12 tylli ki luta um. (7 tylli ki luta 
shynrang bad 5 tylli ki luta kynthei 12 tylli ki syiar 
shynrang bad 5 tylli ki syiar kynthei), 60 kyntien kwai, 
60 tylli ki sla tympew, khyndiat u khaw, khyndiat u 
purew, khyndiat u lynsi ban khyndiat ka jyndem, bad 
12 tylli ki tari. Ynda la poi ka por, ka Syiem-Sad ka 
sam ia kine ki jingdah jongdong baroh ha u Sohblei 
bad ki 10 ngut ki nongkfiia ha ling b^. Ha ka por ba 
ka sam, kine ki nongknia baroh 1 1 ngut ki shong ter 
ha ia ka jaka jaka kat kum ka rukom ba ju don bad ki 
phai, khmat shaphang shatei. Lada hiew na u Sohblei, 
ki nongknia kiba shong shaphang mihngi ki long ki 
nongknia ia (1) u Blei Shillong, (2) ka Blei Longsyiem, 

(3) u Phan‘Kyathdi,,(4) U!PltimShynisi*gi!(5>i(a ,Lei 
Duwan, (6) Ita Syiein (7) ka Bllei Synshar; 

bad shaphang sepngi pat ki ^hong ki nongknia ia (1) u 
Biskorotrv, (2) ka Phw Syisa: ShjUong, (3) u >laratn 
^V\\\\ong, \i Morshan bad (5):U IDipngja’i. 

U Sohblei u long u nongknia i^a 4ei ban knia ia 
u Blei Shillong bad ia ka Blei Lori^syiem, bad u shim 
ia ka jingdah jong dong kiba dei ia kirie oairoh ar na ka 
Syiem-Sad. Namarkata, ki Idngshiiwa myrishuwa ki 
sa buh tang 1 1 ngut ki nongkfiia na kabynta ki 12 sla. 
U Sohblei Mawroh pat u long u nongkfiia ia ka l-ei 
Duwan; hynrei ki 9 ngut kiba sah ki lah ban knia ha 
kano kano ka sla lait na kitei lai tylli. Haba ka Syiem- 
Sad ka sam ia ki jingdah jingdong, ka sdang nyngkong 
. eh na u Sohblei; nangta ka ai ter ter ia ki nongkfiia 
kiba shaphang mihngi na u Sohblei. bad. nangta, pat 
ter ter ia ki nongkfiia kiba shaphang sepngi na u 
Sohblei. Ha u Sohblei ka ai uwei u syiar shynrang. u 
luta rupa bad ka liang rupa na ka bynta u Blei Shil- 
long; bad kawei ka syiar kynthei, uwei u luta kynthei 
bad kawei ka pliang nonglieh na ka bynta ka Blei 
Longsyiein. Nangta, ia kiwei kiwei ruh, ka ai u syiar 
shynrang bad u luta shynrang lane ka syiar kynthei 
bad u luta kynthei, kat kum u blei ne u phan lane ka 
blei ne ka phan baki dei ban knia. Ki Hynriew ngut ki 
nongknia kiba shaphang Mihngi haduh u sohblei, ki 
dei ban knia ha ki blei ne ki phan jong ki syiem; bad 
ki san ngut ki nongkfiia kiba shaphang sepngi jong 

u Sohblei ki dei ban kfli^ hd ki blef ne ki phiui jobg ki 
bakhraw. U Biskorom u long u Phan long ki Dl^lia: 
ka Phan $yiar Shillong ka long ka Phan jong kf jait 
Rumnong; u Naram Shillong u long u phan j(^g ki 
jait Rynjah bad kiwei: u Morshan u long u phan jong 
ki Basan Nong^seh: bad u £)iehgiet u long u Phan jong 
ki san Shnong (ShilUangum). Ki Syieim Longsyiem 
imat, ki donbor ban pynduh lane ban p^nduna ia kine 
ki 1 2 sla katba ki mon. Ha ka por u !Raja Dakhor Singh 
Syiem la pynduna ia kine tang haduh ar sla. ' 

Ynda la dep ka jingsam, ki nongkfiia baroh ki rah 
la ki jingdah jingdong bad ki leit sha phyllaw ling-sad. 
U lam lynti u Sohblei bad sa bud ter ter ki nongkflia 
kiba na shaphang mihngi, ki nongkfiia kiba na 
shaphang sepngi, ki syiem bacj u paidbah. Ha phyllaw, 
ki nongkfiia baroh ki shong ter ha ka dong jong ka 
lympung kaba shaphang ling-sad, bad ki phai khmat 
baroh shaphang shatei. Bad ki iashong mh ha la ka 
jaka jaka bad ha la ka dong ka dong kumjuh kumba ki 
iashong hapoh ling-bdh ha ka por ba ki pdiang ia ki 
jingdah jingdong na ka Syiem-Sad, kata kumne:- 

5 dD U Diengiei 

< m U Morshan 

< dJ U Naram Shillong 

S I I Ka Phan Syiar Shillong 

Nangta, ki nongknia ki tei da ka dewsaw ha pyrshah 
pyrshah ba ki shong iwei iwei i lum iba heh kumba 
shi-klumti ne. IT Sohblei u tei artylli kum kine ha 
pyrshah jong u; iwei na ka bynta u Blei Shillong bad 
iwei na ka bynta ka Blei Longsyiem. Ha trai kine ki 
lum, shaphang lade lade, ki siang iwei iwei i laliar. 
Iwei iwei i lumdewsaw bad ka laliar ba la siang ki 
pynlong kawei ka duwan. Kumta ki nongknia ki tei 
12 tylli ki duwan, kiba, habadei, ki khot ki “Khadar 
Sla”. Ha khlieh ki lum-dewsaw ki pynieng la u jong u 
jong u klong, bad halorki laliar ki buh san san kyntien 
u kwai, san san sla u tympew bad iwei iwei i sla dieng - 
sning. bad, shaphang la ka kti kamon pat, ki pynieng 
la u jong u jong u luta bad ki buh la ka jong ka jong ka 


34 



pliang kaba don khyndiat d Idiaw, kynd^at u plidtw, 
khyndiat u lynsi bad khyndiat ka jynctein. 

Ynda ladq>ki jingkhreb ban^ Id nong^cfiiaki 
la ki jong ki jong ki syiar, shynrang no kynthei, kat 
kumba ki dei ban kfiia ha u ne ka blei lane ia u ne ka 
Phan bad ki bat ha ia ka kti ka kti. Nangta, u Sohblei u 
lam-phrang ia ka jingkflia da ka bakiiia nyngkong eh 
marwai ha u Blei Shillong. Ynda u la synreit um bad u 
her khaw ber kpu ber rynsi ha ka duwan bad ha u syiar, 
u pynnguh pyndem ia u syiar ha khmat ka duwan bad 
u tim kfiia 

Ko Blei Shillong ! 

Kane ho, nga la ieng ia ka nam ka jong phi. 
Da u syiar, kumba buh u Longkfii u Longkong; 
Ban leng ban bha ban miat 
Ka Longsyiem ka Mynsiem, ka Hima ka Sima, 
U Bakhraw u Basan, u Khun u Hajar, 

Ba nga ieng ia ka nam ka jong phi, shisien 
shinem 

Ban beit u sni u snah, ka lynti ka duwar, u lir u 
lab. 

U noh rynsi phriaw halor u syiar 

Katta, la ieng ka khein ba phin pynbha pynmiat. 
Nangta, u pynsum u pynsleh biang ia u syiar, u khyllie 

lyndang ia ka khlieh, u ot ia u na ka ryndang bad u 
pynjaw ia ka snam halor ka duwan, u da ong, “snam 
syiar.” fladien kata, u pied ia u syiar na ka jingshong, 
u sei ia u rwieng, u pynthiah ia u ha ka sJa kti kadiang 
bad u khmih u bishar ia ki dak ki shin kiba don ha u, u 
da tim knia artat 

Te, wei la suk la diangti Maphi ka Blei, 
Namarkata ka lynti. 

Haw da kren tymmen kren san. 

Wat sarong wat lamler, wat shet wat phon; 
loh bein ka ba shai kaba shit, 
loh bein ka bneng ka khyndew. 
leng Rangbah u bynriew joit. 

Silk me u blei lyngngai. 

Haba u shem ba la bha. u suit iad-um ha u briew 
bad u blei, u da ong artat, “Weng ka dak ka shin baroh 
mo”? bad u pynthiah ia u rwieng halor ka duwan. 
Nangta, u noh ia ki snier bad ia u dkhot u lamjew, 
kumba ju don kam ka rukom, halor ka duwan. Ynda 
lah nangta, baroh 1 1 ngut ki nongknia ki iakhia ryngkat 
ia la ki jong ki jong ki syiar ha la ka jong ka Jong ka 
duwan, ha kajuh ka lynti bad ka rukom ba u Sohblei u 
la knia ha u Blei Shillong; tang ba haba ki timkhia, ki 
khot kyrteng ia la u jong u Jong u blei ne u phan 
lane ia la ka Jong ka blei ne ka phan ba ki kfiia. Ha 


36 



kane ka kynti, u Sohblei u kriia ha ka Blei Longsyiem. 

Ynda la dep ka jingknia iar-sla, ki nongkhia baroh 
ki shim sa ia ki lang-sla, shynrang ne kynthei, kat kum 
ba ki dei ban knia ha u ne ka blei lane ha u ne ka phan 
bad ki bat ha la ki kti ki kti. I la kane ka jingkhia ruh. 
lamphrang shuwa u Sohblei da ka baknia ia u blang 
uba dei ha u Blei Shillong. Ki jingtimkfiia ki long kijuh 
kum kito ba u tim haba u knia ia u iar-sla; tang ba, ha 
ka jaka ba u ong “da u syiar,” u ong noh “da u blang,” 
bad. ha ka jaka ba un ot hi ia u blang, u pom u .syiem 
Rangbah ia uta u blang ha lympung. Ynda la lah pom 
ki wallam ia ka met bad ka khlieh blang ha u Sohblei; 
bad u Sohblei u pynjaw ia ka snam ha ka duwan, u da 
ong:- “snam blang”, u buh ia ka khlieh sha kadiang 
jong ka duwan bad u ai ia ka met ha ki mraw ba kin 
puici bad kin wan rah ia ki dkhoi baroh sha u. Ynda la 
poi u Dkhot baroh, u Sohblei u pyrsad ia ki tor bad u 
khmih u bishar ia u dohnud. Haba la bha, u ot ia u 
khyndai dkhot bad u noh ha ka duwan san sien:- 

1 . 9 dkhot ha u Blei Shillong. 

2. 9 dkhot ha u Suidnia l^ongsyiem. 

3. 9 dkhot ha u Kpa bad u Kha u Man. 

4. 9 dkhot ha u Bakhraw Basan. 

5. 9 dkhot ha u Shakri u Shakor. 

Bad, nangta, u pynkut ia kata ka jingkAia da ka suit 

ka shor ha ka duwan ha kitei hi ki san kyrteng. Hadien 
kata, ki nongknia baroh ki iakhia ryngkat ia la ki jong 
ki jong ki blang ha ia ka jong ka jong ka duwan, ha 
kajuh ka lynti bad ka rukom ba u Sohblei u la knia ha 
u Blei Shillong; tang ba, haba ki timkhia, ki khot 
kyrteng ia la u jong u jong u blei ne u phan lane ia la ka 
jong ka jong ka blei ne ka phan ba ki knia; bad, haba 
ki noh dkhot ruh, ki noh shuwa ha la u jong u jong u 
blei ne u phan lane hala ka jong ka jong ka blei ne ka 
phan, nangta, ki sa pynbud sa ha u Suidnia Longsyiem, 
ha u Kpa bad u Kha u Man, ha u Bakhraw u Basan 
bad ha u Shakri u Shakor: bad ha ka suit ka shor ruh ki 
leh kumta. Ha kane ka jingiaknia ryngkat, u Sohblei 
u knia ha ka Blei Longsyiem. Ynda la dep ka jingknia 
baroh, ki shakri ki lum ia ki khlieh langsla baroh 1 2 
tylli bad ki leit lam shapoh ling-sad, ryngkat bad ia u 
Dkhot uba tarn na u jong u Blei Shillong, u Phan 
Kynthei bad u Phan Shynrang. bad ha lympung, ki sa 
iashad mastieh kumne:- 

1 . U Sohblei bad u Dhulia. 

2. Ki nongbud paranongbud. 

3. U Syiem Rangbah bad uno uno u Bakhraw. 

4. Ki nongbud paranongbud. 

Nangta, ki Dhulia ki tern ia ka Sing-Risa, bad u 
paidbah u kynhoi-risa 9 sien 9 wat. 

Kat kum ka rukom, u Syiem Rangbah u dei ban 

pom ia ki langsla baroh bad katto katne ki lang- 
paidbah. Ia kiba tam baroh na ki lang-paidbah, uno uno 
u jait Bakhraw u lah ban pom. Ki lang-paidbah kim 
long hynrei ki long ki lang-nguh Syiem kiba ki Raid 
baroh ki wallam, shisien shi-snem. ha ka por 
Pomblang; ki pom ia ki khlemknia, bad ym bit ban 
pom ia ki ha ka pomblang lymda la set ia ki shimied 
ha Kynram-blang. Ha kane ka jingkftia-sla, u Sohblei 
u dei ban spong da ka khor, ne ka nara; bad um bit ban 
iehnoh la ki jingshong ne ia la ka duwan tad haduh 
ban da dep ki jingkhia baroh. Namarkata, um lah ban 
leit ha lympung ban pom ia ki langsla. Haba u Syiem 
Rangbah um sngewlah ban pom ia ki langsla, uno uno 
u syiem khynnah lane uno uno u Bakhraw u lah ban 
pom ia ki. Ka doh ki iar-sla, ki lang-sla, bad ki lang- 
synran ka leit sha ki syiem: hynrei ka doh ki lang- 
paidbah ki leit sha ki trai kiba wan ai ia ki. Ka long ka 
rukom ba ki Mawlieh Mawshai kin ai na la ki blang, 
uei ban bam u paidbah bad ki khot ia une “u Lang 
Soi Lynti”: uwei ban bam ki shakri shakor, bad ki khot 
ia u “u Lang Sarkhrum” bad uwei ban bam Dhulia 
bad ki Basan, bad ki khot ia u “u Lang Dhulia.” Ki 
syiem ruh ki ai uWei u langsla ia ki Dhulia ba kin ‘noh 
kyndang’ bad ba kin bam. Ki lang-nguh-syiem, ki ong, 
ki long tang ki lang-rong kiba ki Raid ki wan ai 
sngewbha ban pynphuh ban pynphieng ia ka jingleh- 
niam la ki jong ki Syiem ki Kynrad. U Suidnia 
Longsyiem um don sla ne duwan ha kane ka jingkftia, 

hynrei u don bynta ha ka da ka baioh bynta lem ia u 
dkhot u lamjew na ki langsla baroh. 

Mynmied, u Sohblei u shim ia u Dkhot uba tarn 
na kaba la noh ha ka duwan u Blei Shillong, ha ka 
duwan u Phan Kynthei bad u Phan Shynrang, bad uba 
ki la sieh kyrpang kyrpang ha ki lai tylli ki narsuh bad 
uba ki la thang ih de; bad u noh sa shisien pat khyndiat 
khyndiat na ki ha shahksew, u da duwai u da kyrpad 
kumjuh kumba u la leh mynba u noh ia u dkhot-im ha 
ki duwan haphyllaw. U noh ia une u dkhol-thang no u 
dkhot-iap, uba ki khot u “dkhot-iong" ne u “dkhot- 
ngiew.” ha kine:- 

1 . Na u dkhot uba tarn na ka duwan u Blei 
Shillong noh:- 

1 ) 9 dkhot ha u Blei Shillong 

2) 9 dkhot ha u Suidnia Longsyiem. 

3) 9 dkhot ha u Kpa u Kha. 

4) 9 dkhot ha u Bakhraw u Basan. 

5) 9 dkhot ha u Shakri u Shakor. 

2. Na u dkhot uba tarn na ka duwan u 
Phan Kynthei 

1) 9 dkhot ha u Phan Kynthei. 

2) 9 dkhot ha u Suidnia Longsyiem. 

3) 9 dkhot ha u Kpa u Kha. 

4) 9 dkhot ha u Bakhraw u Basan. 

5) 9 dkhot ha u Shakri Shakor. 

3.Na u dkhot uba tam na ka duwan u 
Phan Shynrang 

1 ) 9 dkhot ha u Phan Shynrang 

2) 9 dkhot ha u Suidnia Longsyiem. 

3) 9 dkhot ha u Kpa u Kha. 

4) 9 dkhot ha u Bakhraw u Basan. 

5) 9 dkhot ha u Shakri u Shakor. 

Ynda lah nangta. u ieng ka suit ka shor ha kajuh 
ka rukom ba u noh ia u dkhot; bad ki Dhulia ki ieng sa 
ka put ka loin sngewbha. 

KA POMBLANG (Shuh) 

Ka Sngi Ka Basan 
I^nsing 

Ha ka por shiteng sngi, ha ka sngi pynsing ne sngi 
Jew Nongkrem, ki Dhulia ki leit shim na ka Syiem- 
Sad shikhra ne shishang u sbai, uba ki khot u “Bai 
Xi'vjJcvYnv’’ \aaA. VA \e\t phal aVva Itep-dbnVia na ka 
i'lngkhang kaba sha khmatiing-sad, ki tern artet lynti 
ia ka sing-Lynti. Ynda ki poi ha trep, ki tern ki put ia 
ka sing-suit baroh; bad ynda kut, ki iabam ia ka jadoh 
kaba la shet da ka doh u lang-dhulia, ryngkat bad ki 
Basan. Nangta, ki Dhulia ki tern ia ka Sing-Risa-Bah 
bad ki iakynhoi-risa khyndai sien khyndai wat. Bad. 
ynda kut, ki shim ia u kwai u tymjjew, uba ki khot u 
"Bhet" na ki Mawlieh Mawshai. Hadien kata, ki ialeit 
baroh sha ka trep u Sohblei; bad, hangta, ki iabam ia 
ka jadoh kaba la shet na ka doh u blang ba ki syiem ki 
ai ia u Sohblei, bad ki iadih iad-um de. Ynda ki la lab 
iabam, u Sohblei, u shim ia u Bhet na ki Mawlieh 
Mawshai, ki Dhulia ki tern ia ka Sing-Risa-Rit bad 
baroh lang ki iakynhoi-risa laisien laiwat. Nangta, ki 
Dhulia ki iawan noh sha la trep bad ki “ai kyndang” ia 
u Bakhraw, na u langsla ba ai ki syiem ia ki, kumne:- 

(1) Shikyndang ia u Nongkseh. 

(2) Shikyndang ia u Nongumlong. 


42 



(3) Shikyndang ia u Mawshai. 

(4) Shikyndang ia u Mawlieh. 

(5) Shikyndang ia u Nongbri. 

(6) Shikyndang ia u Lawai. 

(7) Shikyndang ia u Nongkynrih. 

Shikyndang ka long san thri ka doh; bad shithri 
ki long san dkhot ka doh. Namarkata, ki Dhulia ki ai 
ia uwei uwei u Basan 25 skhot, kata, ki ai 1 75 dkhot ia 
ki hynniew Bakhraw. 

Ynda la dep ka ai-kyndang, ki Dhulia ki leit biang 
sha ling-sad na kajuh ka lynti na kaba ki wan sha la 
trep, kida tern artet lynti ia ka Sing-lynti. Ynda ki poi 
sha i'ing-sad ki pynphai noh ia u Bai Duhim sha ka 
Syiem-sad. bad ka iem-Sad ka siew noh ia ki da ka 
pisa san suka, kat kum ka rukom. Hadien kata, ki 
wanlam harud shahkscw uwei u snieing u baheh, uba 
la teh bad kti bad kjat bad shyntur; ki pynthiah ia u 
hangta, khlieh shaphang shatei, kjat shaphang sepngi, 
kamon sha tbian bad kakiang shajrong; ki loit ia ki 
jingteh baroh, bad ki shu ban ia u hangta da u siej na 
ka ryndang bad ki bat na ki kjat. Nangta u Sohblei u 
wan bad u knia aibam ia u Suidnia Longsyiem da une 
u sniang. Ha ka ba khia ia kane ka jingkhia u Sohblei 
u khot u kyrpad ia u Suidnia Longsyiem, kata, ia u kAi 
tymmen uba long Syiem Rangbah nyngkong eh ha ka 
Hima Shillong na ka jait Syiem Shillong bad uba seng 

ia ka niam ka rukom jong ka hima, ba un pynbha pynroi 
ia ka longsyiem ka man-syiem, ia ka hima ka sima, ia u 
Bakhraw u Basan, ia u Khun u Hajar, ia ka kynthei u 
shynrang bad ia ka spah ka hajar. Ynda la dep ka jingtim- 
knia baroh, u bet kpu bet rynsi bad u suit u shor halor u 
sniang; bad u Sohblei Mawroh u wan bad u dung ia u 
sniang na ka tohtit kadiang. Nangta, ki tah \a u sniang 
^at^n^ong, bad k\ puid bad ki sei ia u Dkhot baroh 
kat kum ka rukom. U Sohblei Sohsla u shim ia une u 
Dkhot bad ynda la thang ih bha ia u. u noh ha shahksew 
kumne 

( 1 ) 9 dkhot ha u Suidnia Longsyiem 

(2) 9 dkhot ha u Long-Bteng 

(3) 9 dkhot ha u Kpa bad u Kha u Man 

(4) 9 dkhol ha ii Bakhraw u Basan 

(5) 9 dkhot ha u Mraw u Dkhar 

Mynmied, ki shet ja-doh ia ki dohjem bad ki snier 
ki snap jong u niang Suidnia Long syiem bad ki iabam. 
Nangta ki Dhulia ki tern ia ki Sing-niam baroh, na 
basdang haduh bakut; bad, ynda shiteng synnia, ka long 
ka “Dorbar Sla” lane ka “Dorbar Blei”. 

Ha kane ka mied bakhatduh jong ka pombJang. 
ynda la dep ki jingleh niam baroh kiba dei ha u Thawlang 
ka lawbei bad u Suidnia jong ki syiem bad ha u Phan u 
Kyrpad jong ki syiem bad jong ki Bakhraw, ka long ka 

Dorbar Sla. Ha kane, ym don jingkfiia yifi doh jing 
khriam shuh, ym don jingkynnoh ym don jingtinl 
shuh, ym doh jingsuit ym don jingshor shuh; hynrei 
don sa tang ki jingduwai ki jingkyrpad ha u Blei. u 
Trai Kynrad. Namarkata, ki khot ruh, habadei, ia kane 
ka dorbar “Dorbar Biei” kata, ka dorbar kaba ialang 
bad iasiad thma tang bad u Blei, u Trai Kynrad. Ki 
pynlong ia kane ha Tyngkong. U Syiem Rangbah u 
shong ha ka shylliah kaba la siang ne ha ka palong 
kaba la buh ha kyndong sepngi : uwei na ki 
ricwtymnicn jong ka jait Bakhraw u shong ha ka 
shylliah kaba la siang hajan jong ka jait Bakhraw u 
shong ha u shylliah kaba la siang harud tyngkong 
bad shaphang shatie : ki syiem khynnah bad ki 
Bakhraw ki shong ha ka shylliah kaba la siang hajan 
bad shaphang shathie jong ka shylliah ki Syiem; bad 
II paidbah baroh u shong shaphang mihngi. Ki sdang 
ia kane ka dorbar da ka baiabam ia ka dohknia jong 
ki langsla bad u niang Suidnia Longsyiem, lai sien 
lai wat. Ki sam ia kane ka doh, baroh lai sien. 
nyngkong ia u Syiem bad nangta ter ter, ia u 
riewtymmen uba la jied. ia u Sohblei, Sohblei 
Mawroh, ia ki syiem khynnah, ia u Lyngskor, ia ki 
Bakhraw bad ia u paidbah baoh. Ki sam ia ka ha ka 
pliang bad ha u prah; bad. man ka kynti ba ki sam ki 
da ba da u prew-kseh. Ynda ki la lah iabam doh, ki 
iadih sa ka iad-um; bad, ynda ki lah iadih iad-um, u 
Syiem Rangbah u sam waidong ia ki Dhulia mar san 
san kyntien na la ka dabia rupa, nangta, ki shakri 

shakor ki pyrta jam na tyngkong bad na phyllaw, lai 
sien lai wat, ba yn ym doh uba thiah ba yn ym don uba 
dem, ba yn ym don uba kren ba yn ym don uba jyrhoh 
ba yn ym don uba leit ba yn ym don uba wan. Nangta. 
baroh ki iasngap jar bad ki ia duwai ha la ka jong ka 
jong ka mynsiem shipor. Ynda lah nangta, u Syiem 
Rangbah u loit la ka jingspong, u dem khohsiew, u 
phai khmat shaphang shatei bad u duwai kumne, - 

A Blei, Trai Kynrad, shihajar nguh, 

IJahakhlieh lam eh, Trai Nonghukum. 

la ka jinglongbriew ha kane ka pyrthei, 

Hapoh ka bneng, halor ka khyndew. 

Phi lajicd syiem Maphi napdeng ka jingloiig brit-w 

(la la ka klict synshar. ha la ka pud. hapdciig la ka 
hima 

Phi la buh Maphi ia ka niam ka rukom, ka knia ka 
khriam, shi.sien shi.sncm. 

Nga nguh namar ka longkynthei ka longshynrang. 
Ka bor nongri ka bor nongsharai. 

Hapdeng ka longjait ka longsyiem. 

A Blei lYai Kynrad, shihajar nguh; 

Kumba nga la long u Syiem mynta napdeng la ka 
jait syiem. 

Ha la ka ting, ha la ka hima, ha la ka jingsynshar : 

Nga bud ia kaba la don naduh ki Longshuwa 
Manshuwa 

Nga pynlong ka jingainguh ha ka kyrteng ha ka 
burom 

Ka bakhraw tarn eh ka jong phi, 

Ha kane ka mied mynta, shisien shisnem. 

Nga la pyndep ia ka niam shisien shisnem. 

Ha ka lew-niam ha ka Duwan-niam; 

Nga la iathuh ha ka kyrteng u Suidnia Longsyiem. 

To aibor to kyrkhu Maphi ha ka khet synshar jong 
nga. 

Hthaii sneng Maphi. ban hiang ka bishar ka 
pynshong. 

Ka jong nga u Syiem bad ki Bakhraw Basan, 

Hapdeng ki Rangbah-raid hapdeng ki Rangbah 
shnong, 

Hapdeng ki kynthei hapdeng ki shynrang. 
Hapdeng ki paidbah hapdeng ki paidbun, 

Pyllun, hapdeng ka hima. 

To pyndap da ka jinghun da ka jingtngen 
Hapdeng ki syiem kynthei ki syiem shynrang. 

Hapdeng ki Bakhraw ki Basan, hapdeng u Hajar 
Shityllup ka hima. 

k B\ev, Ttai Kytvtad, shihajai ngvih. 

Nga nguh ngon, nga dem khrup hapoh ki slajat jong 
phi 

Ynda la kut ka jingduwai u Syiem, u riewtymmen 
uba la jied u loit la ka jingspong, u dem khohsiew, u 
phaikhmat shaphang shatei bad u duwai kumne, - 

A Blei, Trai Kynrad, shihajar nguh, 

Bahakhlieh tarn eh, Trai Nonghukum, 
la ka jinglongbriew ha kane ka pyrthei, 

Hapoh ka bneng, halor ka khyndew. 

Kumba phi la jied Syiem Maphi napdeng ka 
jinglongbriew. 

l.a long u Syiem u Palsha, la long u Bakhraw u 
Basan. 

La long ka bishar ka pynshong, 

Ha ka khet u Syiem Synshar uba halor ka hima, 
Hapdeng ki kynthei ki shynrang, 

Hapdeng ki paidbah ki paidbun, 

Hapdeng la ka pud ka hima. 

Ba la dap ka jingthala suda hapdeng ki mrad ki 
mreng 

Tang baheh ka bor badon ka bor, 

Shu lehbor shu banbor, shu iuh shu kyrdm, 

Shu pied shu tar, shu bam im shu bam peit ; 

Hapdeng ka j inglongbriew. 

Dap da ka jingdakaid ka jingrunar suda. 

Phi hukum Maphi ba long ka bishar ba long ka 
pynshong : 

Phi ai Maphi ka tiar siat ka tiar pom ; 

Phi ai Maphi u nar u saikhum, ka phatok ka saja, 
U Sympat u marit, ka kuna ka kaid : 

Ba la rai da ka bishar ka pynshong. 

Da ka nia ka jutang, 

Kum ka hukum ka jong phi. 

To nangbthah Maphi, to nangsneng Maphi. 

Ban biang ka bishar ka pynshong, 

U Syiem uba halor jong ngi bad u Tymmen u San 
Ban beit ka jingsynshair, 

Naduh u Longsyiem Longpatsha, u Bakhraw u 
Basan, 

U Rangbah-Raid u Rangbah-shnong, 

Pyllun hapdeng ka hima. 

To aibor to kyrkhu Maphi, 

Ban dap da ka jinghun jingtngen, 

Baroh pyllun ha ka hima, 

Naduh u Longsyicm u Longpatsha u Bakhraw u 
Basan, 

IJ Rangbah-Raid u Rangbah-shnong, 

Khynthci shynrang, u paidbah paidbun, 

I’ylliin ha la ka pud ka hima. 

Aibor. kyrkhu Maphi. A Blei Trai Kynrad, 
Shihajar nguh, Bahakhlieh tarn eh, 

1 la kanc ka mied mynla. shisien .shisnem. 

\’ga iiguh ngoii. nga dcin khrup hapi>h ki .slajal jong 
plii. 

Ynda u la dep, ki Dhulia ki tern ia ka Sing-Risa 
bad baroh ki ieng bad ki kynhoi-risa 9 sicn 9 wat. Nangta, 
ki iarung shapoh Shlur. Hangne, ki Dhulia ki tern iaka 
Sing-shadtyngkoh bad kine harum ki iashad tyngkoh - 

( 1 ) U Sohblei bad u Dhulia 

(2) U Nongbri bad u Nongkrem 

(3) U Mawlieh bad u Mawshai 

(4) U Lawai bad u Nongkynrih 

jaka ka ksing shynrang. la unc u ricv\ 1 ymmcn uba ki 
jicd bad diiwai ha Dorbar-sla ki khol ruh ii "Nongkrcn 
norbar-sla." Hadien kata, ki paidbah ki iashad 
sngcwbha baroh shiniict ia shai. bad ka Poinblaag ka 
kill ka wai ha kata ka mied. 


Ha kanc ka ''Niam ki Syiem” kaba ki pyiilong 
shisicn shisiicm, na ka bynla ban bha ki syicm ki kniic, 
ban bha ki bakhravv ki basan, ban bha u khun u hajar 
bad ban bha ka hiina ka sima. ka Syicm-Sad ka long 
ka Sohbici kaba pynkhrch kaba pynbcil bad kaba 
hukum ia ki jinglch niam baroh. bad ii Sohbici ii long 
tang 11 Nongkhia; kumjuh kuinba ha ka synshar ka 
khadar, ka Syiem-sad ka long ka Syieni Synshar, bad 
u Syicm Rangbah u long tang u Nongpyndcp u 
Nongpynbiang ia ka synshar ka khadar. Namarkala, 
ade, ki sa khot ia u Syicm Longsyicm “u Syicm u Kmie.'' 
Katba lah ban sngewthuh, ki syicm ki lah, ha kanc ka 
niam jong ki, ban pynkylla ia ki sla lane ban bull 
khyndial ne shibun katba ki sngcwbit. la ka jinglut 
jingsep baroh kaba dei ha kane ka jingleh niam ki lut 
hi na ki syicm. 

Kane ka “Niam ki syiem Shillong’" kaba ki pynlong 
shisien shisnem, imat, ka don saw tylli ki bynta ki 
bakongsan eh. Ka banyngkong ka long ka 
jingiathuhkhana ha la ka lawbci. u Suidnia bad ii 
I'hawlang. da ka suit da ka shor, ba kan long ka 
jiiiglehniani leh riikoin ha kata ka snem, bad ka 
jingkyrpad jingduwai ba kin kyrkhu ia ka longsyieni 
mansyiem bad ia ka longhiina niansima. Ka ba-ar ka 
long ka jingkiiia ainguh ia u 'Fhawlang bad ia ka lawbci. 
bad ia ki Phan ki Kyrpad ki jong ki syiem bad ki jong 
It Hakhruw u Ba.san. Ki knia ainguh ia kine ha kajuh 
ka rukom ba ki knia ainguh ia u Blci u frai Kynrad, 
kata, ki kiiia ha ki duwan kiba ki tei ha phyllaw bad ki 
knia ruh da ki .syiar bad ki blang. Ka balai ka long ka 
jingknia aibam ia u Suidnia. hapoh ting da u sniang. 
Kane ka long kajuh kum ka jingknia aibam ki Khasi 
baroh la ka lavvbei. u Suidnia bad u 1 hawlaiTg. Bad ka 
basaw ka long ka jingnguh jingdem bad ka jingduwai 
ka jingkyrpad ia u Blei. u IVai Kynrad. Ua kine ki 
jinglehniam baroh sawjait, ka paw shai. ba kajingthmu 
ka long ban nguh ia u Blei. u I'rai it Trai Nongthaw. 
lyngba u Thawlang, ka lawbei bad u Suidnia kiba ki 
la pynlong da ka hukum ka Blei bad lyngba ki Phan ki 
Kyrpad kiba ki la buh da ka hukum ka blei. na ka bynta 
ka jingbha baroh ba ki la ioh hapdeng ki syiem ki patsha 
hapdeng ki bakhraw ki basan. hapdeng u khun u hajar 
bad hapdeng ka hima ka sima baroh kawei: bad ban 
duwai ban kyrpad ba u Blei u Trai Kynrad un nangaibor 

nangkyrkhu ba kan bha kan miat ka longsyiem ka 
mansyiem, ka hima ka sima: ban suk ban hun u 
bakhraw u basan, ka kynthei u shynrang, u shakri u 
mraw: ban biang ka bishar ka pynshong: bad ban roi 


ban heh ka iew ka hat, ka 
hajar shityllup ka hima. 


lynti, ka duwar, u khun u 

Kl MAWBYNNA 


Ki “Mawbynna,” (“maw-bynna” ne “maw-bna”) ki 
long ki mawlylli kiba ki thung ne ki pynieng shi jaka 
jaka ryngkat bad ki lyngknol-maw, bad ki long ki dak 
ki sakhi, lane ki jingpynbna nam ne ki jingbuh 
jingkynmaw ia kano kano ka jingleh-niam leh-rukom 
ia la ki kur kiba la iap, lane ia kano kano ka jinglehieit 
leh burom ia la ki kur ki jait lane ia la ki kha ki man 
lane ia la ki syiem ki kmie kiba la iap, lane ia kano 
kano ka jingjia ba-phylla ne babna nam kaba la jia. Ki 
mawbynna ki don, shijaka jaka lane shilynnong 
lynnong, ym duna ia ka lai tylli ki nunv-thimg ne ki 
ntawpynicng kaba ki khot ki “ ntawshynrany, ” bad 
kawei kdilyngknot-maw kabaki khotka "mawkynthei. ” 
la ki mav\shyniang ki lining beit ter ter ha kajuh ka 
pud marjan marjan. u bajrong eh hapdeng bad ki 
bakhamlyngkol sha kadiang bad sha kamon; bad ia ka 
mawkynthei ki buh ha khmat bad ha trai u 
mawshynrang u bajrong eh bad u bahapdeng, lane ha 
khmat u mawshynrang u bajrong eh bad u ba don 
hapdeng lai lai tylli ki ki mawshynrang. Uwei uwei u 
mawshynrang u long u mim’tyili uha la sfah malu mala, 
uba ka jingjrong jong u ka long kumba arpruh haduh 
khatphra pruh. ka pynkiang kumba shipruh haduh lai 
pruh bad ka jingrben kumba shitda haduh ar pruh, bad 
uba ka trai jong u ka kham heh ban ia ka khlieh. la ka 

khlieh jong u mawshynrang u bahapdeng ki 
jupynphong, habadei badei, da uwei u maw uba ki la 
stab pyllun lane uba ki la stab sbrong, ba un i kuni ka 
jingspong lane ka pansngiat. Kawei kawei ka 
mawkyntbei pat ka long u mawsiang lane u 
mawlyntang uba ki la stab sawdong ne pyllun, uba ka 
lynter jong u ka long kumba arpruh haduh 
khadkhyrtdai pruh, ka pyngkiang shipruh haduh 
khyndai pruh bad ka jingrhen shikhup haduh shitda 
nc tarn : bad uba ki bub lane ki tap balor lai nc saw 
tylli ki risbot-maw ne ki kjat maw. kiba jrong kumba 
sbipruh baduh arpruh na ka khyndew bad kiba kiba la 
thiing ha khyndew hajan bad hakhmat ka trai Jong u 
maw shynrang u ba hapdeng. Ki thung ia ki mawbynna 
ha ki jaka ba ki pynleit ia ki niam ki rukom thangiap 
lane harud ki lynti kiba leit sha jingthang bad sha ka 
mawnam. lane ha ki jaka ki bapaw bba. kum harud 
lynti, ha iew lane halor lum. 

Ki mawbynna ki don ar jail. Shijait kiba ki thung 
haba ki leh ia ki niam ki rukom thangiap bad kynshew 
shyieng ia la ki kur ki jait kiba la iap. Kine ki 
mawbynna, ha ka bashi.sha, ki long ki mawbynna-niam 
lane ki “maw-niam” Shijait pat kiba ki thung haba ki 
buh nam buh kyrteng ia la ki kur ki jait, ia la ki kha ki 
man, ia la u Syiem u Kmie kiba la iap lane ia kano 
kano ka jinjyia donnam kaba la jia. Kine ki mawbynna 
ruh, ha ka bashisha, ki long ki mawbynna-nam lane ki 
“maw-niam”. Ki mawbynna niam ki long ki maw 
bynna kiba ki kur ki jait kiba dangim ki thung ne 

pynieng ba kin long ki dak ki sakhi, ki jingbuh 
jingkynmaw lane ki jingpynbna ba ki la pyndep 
pynbiang ia ki niam ki rukom baroh kiba ki dei ban 
leh haba ki thangiap lane ki kynshew shyieng ia la ki 
kur ki jait kiba la iap. Kine ki mawbynna kim ju don 
palat ne duna ia ki lai tylli ki mawshynrang bad kawei 
ka mawkynthei, shijaka jaka. la u maw Shynrang uba 
ki khot “« maw-kni”, kata, u maw uba ieng ha ka jaka 
jong u suidniajong i kur i jait lane ha kajaka u suidiap 
jong u kni rangbahduh jong ka kpoh ne ka ring : ia ki 
mawshynrang kiba sha kadiang bad sha kamon jong 
une ki khol “ki mauf-pyrsa*\ kata, ki maw kiba ieng 
ha kajaka u suidiap jong ki kfii-rit jong i kur i jait ne 
jong ka kpoh ka Ting; bad ka mawkynthei, khlem 
artatien ka long ka “mawkiaw" kaha ieng ha kajaka u 
suidiap jong ka iawbei-tynrai, ka iawbei-tymmen lane 
ka iawbei-khynraw. Namarkata, ha ki jingkriia aibam, 
baroh, ki noh ia u dkhot u dkhai halor ka mawkynthei, 
kaba ieng na ka bynta ka tynrai jong ka niam i kur i 
kpoh ne i ring, ki da iathuhkhana artat ha ka mei ka 
iaw ha u hi u kong ba ki la pyndep ia ka niam ka rukom 
ba ki dei ban leh na ka bynta u lane ka baiap. Ki 
mawbynna-niam ki long ki mawbynna kiba khamrit 
bad ba khamlyngkot ban ia ki mawbynna-nam bad 
kaba ngi lah ban shem mynta, kine ki don saw jait- ki 
mawkjat ne maw-lynti, u maw-niam ki mawumkoi ne 
mawtyrut bad ki mawklim. 

Ki maw-lynti ne maw-kjat ki long ki mawbynna 

niam kiba ki kur ki jait kiba dangim ki thung ha ka por 
ba ki leit thang lane lait thep mawphew mawkynroh 
lane ki leit thep mawbah pepbah ia ki kur ki jait kiba 
la iap. Ki thung ia kine harud ka lynti ba ki leit thang 
lane ba ki leit thep shyieng kumba hamar shiteng lynti 
na ling ha lum jingthang lane ha luni mawbah. Haba 
ki leit thang briew ki pynsangeh ia ka krong hamar 
kine ki maw bad ki pom hangta uwei u blang, uba ki 
khot u “blang mawlynti”, ban ai-bam ia ki suidiap ki 
nongiap bad ban iathuhkhana ha ka mei ka iaw bad ha 
u ni u ma, kiba la leit sluiwa ba kin sa kiew' sha 
jynthang. Ki khot ia u. “maw-kjat” namar ba ki dci 
ban da iuh kjat hangta shuwa ba kin kiew sha jynthang; 
bad ki khot ia u, “u maw-lynti". namar ba ka krong bad 
ki nongleit thang ki dei ban da iaid lynti nangta haba ki 
leit sha jynthang. Haba ki leit thep shyieng ha u 
mawphew mawkynroh lane ha ka mawbali pepbah pat, 
ki nongkit shyieng bad ki nongleit-on sh\ ieng baroh 
ki sangeh hamar kine ki maw. bad ki kur ki jait ki pom 
uwei u blang mawlynti ban ia-bam ia ki suidiap ki 
nongiap bad ban iathuhkhana ha ka mei ha ka iaw ha 
u ni u kong, kiba la leit shuwa, ba kin sa leit tian leit 
kynshew ia ki shyieng ha ka mawphew mawkynroh 
lane ha ka mawbah pepbah kaba long ka mawniam 
jong i kpoh lane jong i kur i jait. Ha ki mawkjat ka kut 
ka ksing ka lama, ka shad wait ka shad mastieh, ka 
tern ka put, ka phur siang bad ka niam ka rukom jong 
u khunkha u khunlong baroh. Ha ki mawkjat ka kut ka 


57 



reng ka ngap u langksiar u langrupa baroh. Na ki 
mawkjat ki kha ki man bad ki ieit ki thoin baroh ki dei 
ban Jeit phai noh sha la iing. Bad nangne dei sa tang ki 
kur ki jait, ii Tyngshop ka Puron, ki Dhulia, ka pha ka 
siang bad ki shyieng ki ban Ieit shaka mawbah pepbah. 
l.ada ki Ieit Ihcp mawbah ki iadon tang shi kpoh, ki 
thung ki mawkjat kiba don tang lai lylli ki 
mawshynrang bad kawei ka mawkynthei, kata ka mut, 
lang shikni shikiaw; lada ki iadon ar kpoh, ki thung ki 
mawkjat kiba don hynriew tylli ki mawshynrang bad 
ar lylli ki maw kynlhei. kata ka mill, ar khi ar kiaw : 
bad kumla ler ter katba ki iadon ki kpoh kiba leitlhep 
shyieng. 


Ki mawniam. kiba ki khot “u mawniam”. Ki long 
ki mawbynna-niam kiba i kur i jait ki thung ha ka por 
ba ki lei ne ki sbna ia ka mawbah pepbah kaba 
thymmai. Ki thung ia kine ha lum. hajan ka mawniam 
kaba ki dang shna thymmai. Haba ki thung ia kine, ki 
da pyniap uwei u sniang, u niangmawniam ban aibam 
ia ki suidiap ki nongiap bad ban iathuhkhana ha ka 
mci ka iaw bad ha u ni u kong. kiba la Ieit ha shuwa, 
ba la hukum u lilei, Trai Kynrad, ia kiba kin buh ha 
mawbah pepbah kaba thymmai ka ban long ka 
mawniam ka ban lum ban kynshew ia ki suidiap ki 
nongiap bad ia ki shyieng ki shruh jong ki jait ki kur 
baroh shikhrum ka kiaw. 

Ki maw-umkoi lane ki maw-tyrut ki long ki 

mow bynna -niom kiha ki kur ki joit ki lining ha ka por 
ha ki p\ nsum ha ka iinikoi ia ki shyicng jong ki kiir ki 
jail baroh kiha iap-nijnsaw' iap-tyrul kiba ki la him na 
ki mawshyicng baroh. shuwa ba kin Icil thep lang ia 
ki baroh ha ii ina\vsh\ eng u bathymmai uba ki khot 
nuiw-tumsindutp” . I la kine ki maw. lane ha ki lai 
tylli ki lama kiba ki thung haba kim thung maw, ki 
sail ki shor bad ki iatluihkhana ha ka mei ka iaw bad 
ha II ni ii ma. kiba la leit ha shuwa, ba ki la sail la 
pynkhiiid ha ka umkoi umsham ia la ki kur ki jail baroh 
kiba la iapmynsaw iap-tyrut bad ba kine kim don shuh 
ka khang ka kah, ka lyrut ka smer, ban leil sha ka kmie 
ka kiaw bad sha u hi u ma. Ki thung ia kine ki maw 
hajan ka umkoi kaba ki sail ki pynsum ia kine ski shyieng. 

Ki ntawkUm ki long ki mawbynna-niam kiba ki 
thung ha ka por ba ki khia jingsang. kata, ha ka por ba 
ki kur jong u baiap ne ka baiap ki khia ia ka Jingsang 
kaba ki shim na ka Inga ne na u Inga jong ki kiba ioh 
lok biang ynda la iap ki Inga jong ki. Ha kanc ka 
jingkhia u nongkhia u iathuhkhana ha u suidiap u 
nongiap ne ka nongiap ba ki la ioh ia ka jingsang na 
ka Inga ne na u Inga jong ki, bad ba, kumta, la khuid 
ka sang ka ma, ka klim ka ngat. Nangta, u khia ia ka 
jingkhia, u noh dkhot noh dkhai halor ka mawkynthei 
bad u sieh ia ka reng ka ngap halor ki mawshynrang. u 
da ong, - 

“Hei sngew ho. 

La lait ka klim ka ngat, 

Ha khmat ki mawthung mawpynieng, 
Kum u sakhi u satar. 

U iiongsngcw u nongsngap, mo”. 

Ki thung ia ki maw harud lynti, ba ki long kum ki 
sakhi ki satar ba kita ki badangim ki la khuid na ka 
klim ka ngat, ki la lait na ka tnga nc u tnga uba la iap, 
bad ki la lah ban ioh lok pat shawei. 

Ki mawbynna-nam lane ki mawnam ki long ki 
mawbynna kiba ki kur ki jait ki ring bad ki thung ban 
buhnam buh kyrteng ia la ki kut ki jait kiba la iap, lane 
kiba ki khunkha khunlong ki ring bad ki thung ban 
buh nam buh kyrteng ia la ki kpa-kha kmie-kha kiba 
la iap lane kiba u khun u hajar u ring bad thung ban 
buh nam buh kyrteng ia ia ki Syiem ki Kmie kiba la 
iap, lane kiba kino kino ki ring bad ki thung ban buh 
jingkynmaw ne buh nam ia kano kano ka jingjia kaba 
la jia. Ki thung ia ki ha ki jaka ki bapaw bha, kum ha 
ki jaka iew, harud lynti, ha ki lympung dorbar bad halor 
lum; bad ki thung ia ki ha ka por ba ki leit thang nc ki 
leit thep shyieng ia kita kiba ki kwah ban pyndonnam, 
lane hadien ka por ba kano kano ka jingjia kaba ki 
kwah ban buh jingkynmaw ka la jia. Kine ki mawbynna 
ki don, shijaka jaka, 3, 5, 7, 9, 11 lane tarn ki 
mawshynrang bad kawei lane tarn ka mawkynthei. la 
ki mawkynthei ki buh ha khmat ki mawshynrang kiba 

jrong eh, bad, haba ki bub tang kawei, ki bub ia ka ha 
khmat ka trai jong u mawshynrang u bajrong eh bad 
uba hapdeng eh. uba. habadei badei, ki pynphong ia 
ka khlieh jong ii da uwei pat u maw uba ki la stab 
pyllun lane la stab shrong ba un i kum ka jingspong 
ne ka pansngait. 11a ki mawnatn kiba ki kur kiba 
dangim ki thung ban bub nani bub kyrtcng ia la u kur 
ne ka kur kaba la iap, u mawshynrang uba hapdeng eh 
u long u “maw-kni", ka mawkynthci ka long ka “maw- 
iawbei”, bad ki mawshynrang baroh arliang u maw- 
kiii ki long ki “maw-pyrsa". Ka jingbun jingkhyndiat 
jong ki maw pyrsa ka long kat kum ka jingbun no 
jingkhyndiat jong ki kpoh jong ki para ki pyrsa kiba 
thung ia kinc ki maw. Ha ki mawnam kiba ki khunkha 
khunlong kiba dangim ki thung ban buh nam huh 
kyrteng ia la u kpa -kha ne ka kmie-kha kiba la iap. u 
mawshynrang u bahapdeng eh u long u "maw-thaw- 
lang”, ka mawkynlhei. ka long ka “maw-kiawkha’'. 
bad ki mawshynrang baroh arling u maw-thawlang ki 
long ki “maw-ksing", “mawkait” ne “maw-khunkha”. 
Ka jingbun ne jingkhyndiat jong ki maw-khunkha ka 
long kat kum ka jingbun ne jingkhyndiat ki kpoh 
khunkha kiba thung ia kine ki maw. Ki khot ia ki ki 
“maw-ksing”, namar, haba ki khunkha ki wan phur 
wan siang, ki wan shikpoh shikpoh bad la ka ksing ; 
namarkata. lada kine ki mawnam ki don artylli lane 
saw tylli ki maw-ksing shiliang shiliang, ka mut ba ki 
khunkha kiba thung ia ki, ki iadon ar kpoh lane saw 

kpoh, bad kumla Icr ter. Ki khot ia ki ki '’maw kail’' na 
ka rukom ba ki kpa kha kmie kha ki jii leit ai kait ia ia 
ki khunkha ha ka por ba kha ia ki, bad ka inul, ha ka 
bashisha. ki “niaw-khunkha”; namarkata, ka jiiigbun 
ne ka jingkhyndial joiig ki maw-kail ka long kat kum 
ka jingbun ne jingkhyndiat jong ki kpoh khunkha kiba 
wan phur wan siang bad wan lining ia ki mawnam. 
Shisynong, te, ka jingbun ne jingkhyndiat jong ki 
mawksing ne mawkait nc inawkhunkha ka long kat 
kum kajingbun ne jingkhyndiat jong ki khun shynrang 
jong u kpakha ne ka kmiekha kiba la leit iing-briew 
bad kiba la ioh khun la ioh ksiew. Ha ki mawnam kiba 
u khun u hajar u thung ban buh nam buh kyrteng ia la 
u Syiem longsyiem uba la iap, u mawshynrang u 
bahapdeng eh u long u “maw-kni-syiem” ka maw 
kynthei ka long ka “maw iawbei-syiem” bad ki maw 
shynrang baroh arliang u mawkni-syiem ki long ki 
“maw-pyrsa-syiem”. Bad ha ki maw-nam kiba kino 
kino ki thung ban buh jingkynmaw ia kano kano ka 
jingjia, ki don shibun ki mawshynrang bad shibun ki 
mawkynthei; tang ba kine, imat, kim da don kyrteng 
ei ei. Ki mawbynna nam ki long ki mawbynna ki 
bajrong tarn bad kiba heh tarn na ki mawbynna baroh, 
bad, katba lah ban shem mynta, ki don ar jait ki maw- 
lum bad ki maw-shongthait. 

Ki maw-lum ki long ki mawnam kiba ki thung halor 
lum ha ka por ba ki shim bad ki lum ia ki shyieng na ki 
mawshyieng ban leit thep mawbah. Haba ki ring bad 

ki tilling ia kine, ki trai ki ju kliawai ia ki bawan ban 
iarap da ka “ja-khawnei’‘. kata, da ka ja kaba ki la khlch 
bad u nei, bad ki ai ia ki ba kin tali da ka ngap lane da 
ka mithai. Bad, ynda ki la lab thung, ki knia ia iiwei u 
sniang ban ai bam ia u suidnia long-maw. Ki kur lane 
ki kliun kha jong ki nongiap ki lab ban tbung ia kine 
ki maw. 

Ki mawshongthait ki long ki mawnam kiba ki tbung 
ba ki jaka iew, barud lynti nc ba ki lympung .sbong 
dorbar, ban bub nam bub kyrteng ia la ki kur ki jait 
kiba la iap. lane ia ki kba ki man kiba la iap, lane ia ki 
syiem ki kmie kiba la iap, lane ban bub jingkynmaw 
ia kano kano ka jingjia kaba la jia. Kine ki mawbynna 
ki long ki babeh bad ki ba jrong sbibun eb. Ha iew 
Nartiang, ki don ki mawnam mawsbongtbai kiba ki 
kbot ki “mo jong syiem” (lane “ki maw ki syiem”). U 
mawsbynrang uba bapdeng u don ka rynieng kaba 
kumba 18 prub bad ka jingrben kaba kumba ar 
pruhkbamti: bad ka mawkyntbei kaba don ba khmat 
jong u ka beb kumba sbipbew prub sbiteng la kbyndai 
prub. Ryngkat bad kine, ki don bun ki maw sbynrang 
bad ki mawkyntbei kiba la kyllon bad la pait nob. Ki 
iathuhkhanapateng ba la thung ia kine ki maw hyndai, 
da u Lab Laskor bad u Marphalyngki, ban buh 
jingkynmaw ia ka jingseng ia ka iew Nartiang kaba ki 
khot ka ‘lew Molong”. Na ka kyrteng ba ki khot ia 
kine ki mawnam, kata, “mo jong syiem,” ka pyni ba la 
phah thung ia ki da ki syiem Nartiang (syiem Synteng) 


63 



ban buh jingkynmaw ia ka jingseng jong ki ia ka iew 
Molong. U Lah Laskor bad u Mar Phalyngki ki lah 
ban long tang ki nongpyntrei ne ki nongtrei ia ka 
jingkwah bad ka hukum ki syiem. IJ Lah Laskor. Ki 
ong, u long ujuh u briew uba pun jingkieng-maw tang 
(la u wei u maw ia kawei ka wah hajan Narliang. Ha 
Nongkseh, u don uwei u maw-shynrang uba la kyllon 
noh ha u jumai 1 897, uba ki khot u “maw-kni-syiem". 
1 laba u dangicng, u lah ban don ka rynieng kaba kumba 
khadar pruh shileng. Ha lew Shillong (Laillyngkot), 
ki don ki maw kynthei nc ka mawshongthail kaba ki 
khol “ka maw Ramhali” bad “ka maw Kyrhong,’’ kaba 
khraw kumba 1 8 pruh shiteng la 8 pnih shileng, bad 
kaba rben kumba shipruh tarn. Hajan Sutnga. ki don 
ki mawshongthail kiba don laiphew tylli ki 
mawshynrang bad shibun ki mawkynthei, kiba, ki 
ialhuhkhana paleng, la thung ia ki ban buh nam buh 
kyrteng ia kawei ka briew, hyndai kaba kyrteng ka 
Kampatwat, kaba ioh 30 ngut ki tnga, uwei uwei hadien 
ba ka la iapyllait bad uwei. 

Ka jingtharai u Col. Gordon (khmih The Khasis sla 
1 52) ba ki mawkynthei baroh ki lah ban long ki maw 
ha kiba ki Khasi bad ki Synteng, hyndai, ki knia briew. 
ka long ka jingtharai ka bym don nongrim ei ei ruh. 
Kumba la balai shakhmat, la thung lane la buh ia ki 
mawkynthei da ka jingmut bad na ka bynta ka jingthmu 
ka ba khamkordor ha ka longkur bad ka longkha ban 
ia kaba une u nongthoh u la tharai. Ha ki mawbynna- 

niam, ki mawkynthei ki long ki jaka ha kiba ki noh ia 
u dkhot u dkhai uba ki ai-bam ia ki suidiap ki nongiap 
bad ki ai ja-mied ja-step ia u suidiap u nongiap. Ha ki 
mawbynna-nam, ki mawkynthei ki long ki mawshong- 
thait ia ki bathait ki ballot bad ki mawshongkai ia kiba 
iaid sngewbha kiba ieng sngewbha. Namarkata ki 
longshuwa ki khot ia ki, “maw-iawbei,” 
“mawiawkha” ne “maw-kiawkha,” “mawshongkai” ne 
“mawshongthait.” Ka niam ka rukom thung u Khasi u 
Synteng ia kine ki mawkynthei bad ki mawshynrang 
ka la long naduh ka por ba u la seng ia ka niam ka 
rukom longkur longjait bad ia ka niam ka rukom 
longkha longman; bad kata ka lah ban long naduh ba 
ka lasdang kajaitbynriew Khasi. Hynrei kajingsdang 
ki syiem Synteng ban knia bricw ha Jaifitiapur ka la 
long hadien ba ki la jop ia ka Jaifitia. bad tang 
naduh ba ki la kylla Hindu bad ki la pdiang ia ka niam 
sakta kaba hikai ban knia briew kat kum ki jingknia 
kiba don ha ka kot-niam, Kalika Puran. Bad kata ka 
long dang kumba saw spah snem mynta. Nalor kine, 
ka jingknia briew ka long pyrshah ia ka jingthmu Jong 
ka longkur ka longkha u Khasi u Synteng kiba long ka 
tynrai jong ka niam Jong u; bad ym don 
jingiathuhpateng eiei ruh ha ka ri kaba pyni ba ki Khasi, 
hyndai, ki ju knia briew. Ka jingdawajong ka longkut 
ka long kha ka long ka bapyrkhing haduh katta katta 
ba wat ia ki kur kiba iap-mynsaw iap snam bad kiba 
iap-tyrut iap-smer kim ju thang ia ki lymda ki la khad 

shuwa da ka iar-iong iar-tyrut, bad kim ju buh lang ia 
ki shyieng jong ki bad ki jong ki kur tad haduh ba kin 
da lah sail lah pynsum ia ki ha ka umkoi umsham. Ki 
jingknia ki Synleng ia ka blei Kupli, kiba lah ban 
iasyriem bad ka jingknia briew ha Jaintiapur, ki la jia 
ynda ka niam Hindu ka la wan kiew sha lum bad ka la 
pynsamangkariang ia ka niam Khasi, bad ka la pynloiig 
ia ki Khasi bad Synteng ban pyrthuh bud ia ki dkhar 
ki lyngkicn ha ka bamane ia ki lum, ki wah bad kiwci 
kiwei ki jingthaw baphieng jong U Blei, IJ Trai 
Nongthaw, bad ha ki jingtim knia ruh 

Don kiwei kiwei pat ki jingtei-maw hapdeng ki 
Khasi bad ki Synteng kiba ki khot ki “mawniam,” 
hynrei kiba kim khot ki “mawbynna;” kine ki long ka 
kpep u mawshyieng, u mawkhad, u mawbasa, u maw- 
lumsuidiap. u mawphcw niawkynroh, bad ka mawbah 
pepbah. Don ruh kiwei kiwei ki jingteimaw kiba ki 
khot ki “mawnani," hynrei kiba kim kliol ki 
mawbynna;" kine ki long ki ■'kor" bad ki "palong ” 
kiba ki lei hainar lynti baiaid ki briew. 

la ki mawshyieng bad ki mawbynna. habadei badei. 
ki wan ring na shaduh jngai jngai. I.ada ki long kiba 
khamrit ki shu teh ia ki da ki thri-siej thri-snepdieng 
ne thri-jyrmi bad ki .sa ring. Hynrei. lada ki long ki 
baheh eh, ki shna da ka rynsan siej ne ka rynsan dieng 
kaba don ne ka bym don shalyntem, kaba ki khot “ka 
Po.” bad ki sa ring ia ki ha kane. habadei. halor ki 

dieng byllan. Ha ka por ba ki ring uwei u briew u shong 
halor u maw ba ki ring bad u “phawar ring maw 
kumne”.- 


(1) 

U briew nalor maw u ong- “Kawei ka 
borbalang,” 

(2) 

- 

Ki briew kiba ring, ki ong- 
“Hui-hah.” 

(1) 

- 

“Kawei-ka buit balang”. 

(2) 

- 

“Hui-hah.” 

(1) 

- 

“pynbeit u thri”. 

(2) 

- 

“Hui-hah.” 

(1) 

- 

“To pynbeit u jyrmi”. 

(2) 

- 

“Hui-hah.” 

(1) 

- 

“Ban sah ka nam” 

(2) 

- 

“Hui-hah.” 

(1) 

- 

“Ban sah ka kyiteng” 

(2) 

- 

“Hui-hah.” 

Kl JAIT SYIEM Kl JAIT 
LYNGDOH 

Kumba ki Khasi ki khein jait khein kur na ka 
kynthei, kumta ruh ki seng ia kiei kiei baroh kiba iadei 
bad ka jinglong jingim, jong ki ha kane ka nongrim. 
Ki seng ia ka ling ha ka kynthei, ki seng ia ka niam ha 
ka kynthei bad ki seng ia ka raid ka hima ruh ha ka 
kynthei. 

“Ka Ying” ka kynthup ia ka kynthei kaba long ka 
kmie: ia u tnga jong ka: ia ki khun jong ka, kynthei 
bad shynrang, ki bym pat leit ling-briew bad bym pat 
mih-Ying: ia ki hynmen ki para jong ka, kynthei bad 
shynrang, ki bym pat mih-Ying bad ki bym pat leit 
Ying-briew; bad ia ki ksiew jong ka na ka khun 
khadduh, lada don. Ka kmie ka long ka khlieh jong ka 
Ying. Ka synshar ka khadar maka: ka sngap ka sngew 
maka: ka pyrkhat ka pynbeit maka: ka ai bam ka ai 
dih maka: ka sumar ka sukher maka: ka ri ka dup maka: 
ka lum ka kynshew maka ia ka kamai ka kajih baroh, 
kaba kamai u tnga, lane ki hynmen ki para lane ki khun 
ki ksiew baroh: bad ka bat bad ka pyndep-pynbiang 
maka ia ka niam ki rukom baroh kiba dei ia kata ka 
ling. Ki hynmen bad ki para jong ka ki long ki kni 
jong ki khun ki ksiew jong ka; bad u kfii rangbah u 
long ka kti kamon jong ka, u pyniaid ia ka spah ka 

phew, u pyniaid ia ki niam ki rukom baroh na ka bynta 
jong ka, bad u long ruh u nongkflia jong ka ling. U kpa 
pat u long u nongkha, uba buh ia u sohpet u ksai jong 
ki khun, kynthei bad shynrang, bad uba kamai kajih 
ban ym shah thngan shah jingit bad ban ym shah 
lyngkhuit shah lymbiang ka tnga bad ki khun: hynrei 
um don bynta ei ei ruh ha ka spah ka phew bad ha ka 
niam ka rukom jong kata ka i'ing, namar u long tang u 
“khun ki briew” uba ynda u iap, u dei ban leit phai pat 
sha la ling-kmie ling-kur. Namarkata, ka sa don ka 
j ingong, “u kpa uba lah uba iai bad u kfii uba tip ha ka 
iap ha ka im.” 

Ynda ki khun kynthei, kiba dei ban mih-iing, ki 
la mih-i'ing bad ki la thaw la ki i'ing ki sem ha kajuh ka 
jaka, lane, haba kiwei kiwei pat ki briew, khamtam 
kito kiba kane ka i'ing ka la wan ring maw na ka thma, 
ki wan thaw la ki i'ing ki sem ha kata hi ka jaka, 
ka'iing ka kylla long ka “shnong” kaba iadon tang shijait 
shikur lane lem bad katto katne kiwei kiwei de ki jait 
ki kur. Lada ka shnong ka long kaba iadon hi tang shijait 
shikur, ka kmie tymmen lane ka kiaw, lyngba u hynmen 
u para ne u khun rangbah, ka bat ia ka jingsynshar 
khadar jong kata ka shnong baroh kawei: ka sneng ka 
kraw, ka bthah ka pyni, ka ri ka dup ia la ki khun ki 
ksiew: ka lum ka k)^hew bad ka pyniaid ka pynkhraw 
ia ka nongtymmen nongsan baroh: bad ka 'ring jong ka 
ka long ka ring-seng ka i'ing-niam ha kaba maka ka 
long ka sohblei kaba lum kaba lang ia ki kur baroh 

shikur bad kaba pynkhreh ia ki jingdah ki jingdong 
baroh kiba dei na ka bynta ban pyndep ban pynbiang 
ia ki niam ki rukom baroh kiba dei ia la i kur i jait: 
bad, ynda iap maka, ka kylla long ka ling-khadduh ha 
kaba ka khun khadduh jong ka ka mihbteng ia ka. Haba 
jia ka thma ka ktien bad kiwei kiwei ki shnong, u kni 
rangbah u lum ia ki kynum ki I'ing bad ia ki para ki 
pyrsa baroh bad u ieng ban iada da ka stieh da ka wait 
ia la ka shnong ka muluk bad ia la ka jait ka kynja. 
Hynrei, lada ka shnong ka long kaba don bun kur bun 
ling, kajied bad ka thung uwei u rangbah na kata ka 
jaid kaba la seng nyngkong ia kata ka shnong ryngkat 
bad u wei ar u rangbah uba ki Jied bad thung na kiwei 
kiwei pat ki Jait kiba kidon lem hangta. la une u 
nongsynshar rangbah ki khot “basan shnong, ” bad ia 
ki rangbah kiba iasynrap Icm ia u ki khot ki “rangbah 
shnong*' lane “ki tymmen ki san. ” Habadei, ki tang 
jait lyngdoh noh ia ka jait jong une u nongsynshar 
rangbah bad ki khot ia u u “Lyngdoh Shnong. ” Bad ia 
ki niam ki rukom kiba dei ha la i kur i kur, ki leh hi ha 
la i kur i kur kat kum ka rukom ba judon ha la i kur i 
kur; hynrei, lada don ka niam shnong ei-ei kaba dei na 
ka bynta ka shnong baroh kawei, u pyndap u pynbiang 
u Lyngdoh Shnong. 

Kawei kawei ka shnong, bunsien, ka iasoh lang 
bad kiwei kiwei pat ki shnong kiba ka jop ha ka thma, 
lane bad kiwei kiwei pat ki shnong kiba ka iateh ka 
kular ka jutang ba kin iasuh lang na ka bynta ba kin 

ialong khamkhlaifi ha ka baialeh thma bad kiwei kiwci 
pat ki shnong bad ban da ia la ki jong ki shnong bad ki 
briew. Ki shnong kiba la iasoh lang kawei kumne ki 
pynlong kawei ka “raid,” bad ki jied bad ki thung ia 
ki rangbah ki ban synshar ia ka. la kine ki rangbah ki 
jied, bunsien eh, na ki jait bakhraw kiba la don lypa ha 
kawei kawei ka shnong kaba la wan iasoh lang, kata, na 
ki jait Basan bad ki jait Lyngdoh; bad ki jaid uwei na 
pdeng jong ki ba un long u nongsynshar rangbah, bad 
ki khot ia u u “Basan Raid” lane u “Lyngdoh Raid. ” 
Bad ia ka raid ki jer kyrteng, bunsien, da ka kyrteng 
jong ka shnong kaba ki kur jong uta u nongsynshar 
rangbah ki shong , kum ka “Raid Nongkseh” kaba don 
mynta, hapoh ka hima Mylliem, ha Bhoi. Flaba ki 
bakhraw bad ki tymmen ki san jong kano kano ka raid 
ki jied ia ii nongsynshar rangbah jong kata ka raid, ki 
jied ia u na ka jait bakhraw kaba la khampaw khmal 
ban ia kiwei ha ki jingleh thma ba ki la ialeh bad ha 
ka nia ka jutang sain hima sain pyrthei. Bunsien, ynda 
ka shnong lane ka raid ka la heh ka la khraw bad ka la 
kynthup bun jait bun kur, ym pep ban don teng teng ka 
jait ka kur kaba iap-duh noh ym pep ban don ka spah 
ka phew kaba shu iehnoh kumto ha lum ha wah lane 
ha ling ha sem na ka bynta ba ka la sa-Taro sa-Shwar 
sa-Thlen lane sa eiei ka basang, bad ym pep ba ka 
shnong lane ka raid kan buh phan buh kyrpad uba dei 
lang na ka bynta ka muluk ka jaka lane ka raid ka hima 
baroh kawei. Te, ynda la jia kumta, ki bakhraw basan 

bad ki tymmen ki san ki shem ba ka long ka bytnlah 
ba ki bakhraw, marwei hi, kin synshar hok kin synshar 
khuid ia ka muluk ka jaka kat kum ka niam Khasi; 
namar, kat kum ka niam Khasi, ka long ka sang bad ka 
byrsieh ia ino ino i kur i jait ba in lum in kynshew ia ka 
spah ka phew kaba ym dei hok la ka jong, bad ka long 
ruh ka sang ka byrsieh ba in long i'ing-seng ling-niam 
ia ka niam ka rukom kaba dei lang ia kiwei kiwei baroh 
de lane kaba ym dei tang la ka jong hi. Namarkata, ki 
tymmen ki san bad ki bakhraw basan ki ju Jied kawei 
ka jait bad ki tang ia ka ba kan long ka jait kaba bit, 
khlem kem sang kem byrsieh, ban lum ban kynshew 
ia ka spah ka phew ki iap-duh, ban lum bankynshew 
ia ka spah ka phew Taro, Shwar lane Thlen, ban long 
ka iing-seng ling-niam jong ka shnong ne ka raid ka 
ban pyndep pynbiang ia ki jingkfiia jingkhriam baroh 
kiba dei na ka bynta ka muluk ka jaka bad ka raid ka 
hima baroh kawei, bad ban ai ka jingkfiia pynkhuid na 
ka bynta kano kano ka jait ka kur kaba don ka 
jingshong-sang lane ban beh ia u ksuid u khrei uba 
wan pynjynjar pynshitom ia ka muluk ka jaka. Bad ki 
jer jyrteng ia kane ka jait ka “jait Lyngdoh ne 
Langdoh. ” ka long kaba eh shibun ban shem bad ban 
sngewthuh mynta ia ka jingmut tynrai jong ka ktien 
“Lyngdoh ne Langdoh.” naba ym don shuh ki 
riewtymmen kiba lah ban iathuh-tang shaphang kane. 
Haba bishar ia ki kam jong u Lyngdoh ha ka shnong, 
ha ka raid lane ha ka hima, imat kane ka ktien ka mih 

na ki ktien “lang-dah ” bad *‘lang-dong ;** naba na ka 
jait lyngdoh ka mih ka sohblei kaba lum kaba lang ia 
ka dah ka dong lane ka jingdah ka jingdong baroh 
kaba dei na ka bynta kano kano ka jingkflia kaba dei 
ia ka shnong baroh kawei lane kaba dei lang ia ka raid 
baroh kawei, bad na ka jait Lyngdoh u mih u sohblei, 
uba ki khot “u lyngdoh,” uba pyndep pynbiang ia ka 
Jingknia baroh kiba dei lang ia shnong baroh kawei 
lane ia ka raid baroh kawei, bad uba lum uba lang ia 
ka doh baroh kaba u la knia na ka bynta ka shnong la 
ne ka raid. Namar kine ki daw, imat, sa don jait 
Lyngdoh ha ki shnong lane ha ki raid jong ka ri Khasi 
bad Synteng, ki jait Lyngdoh kiba ym don jingiadei 
kur dei jait eiei ruh kawei bad kawei lymda ki la iamih 
tynrai na kajuh ka jait ka kur. Bad, kumba u Lyngdoh 
u long u kni jong ka shnong ne ka raid baroh kawei ha 
ka niam ka rukom kaba dei lang ia ki baroh. u long 
artat u bakhraw uba iakhmih iasynshar lem ia ka shnong 
ka raid ryngkat bad kiwei kiwei ki bakhraw basan. 

Don ki shnong lane ki raid, khamtam kito kiba 
don u jait Lyngdoh u banang batip, ym tang ha ka niam, 
hynrei ha ka saidthma saidktien bad ha ka saih raid 
hima ruh, kiba sngewdei ban thung ia u u Lyngdoh ba 
yn long artat u nongsynshar rangbah ha ka shnong lane 
ka raid jong ki u ban synshar khadar ia ka ryngkat bad 
u bakhraw basan bad u tynunen u san. Na kane, sa mfli 
ki lyngdoh kiba long artat kum ki syiem ha la ka raid 
ne ka hima, kum u Lyngdoh Mawphlang, u Lyngdoh 

Sohiong bad kiwei kiwei. Te, don ar jait ki lyngdoh 
ha ri Khasi bad Synteng. Shijait, kiba bat tang ia ka 
niam jong ka raid ne ka hima. Kine ki iasyriem ia ki 
Pontifices jong ki Roman hyndai. Shijait, pat kiba bat 
lang ia ka niam bad ia ka bor synshar hima de. Bad 
kine ki iasyriem ia u Pope ki Roman. Haba ong ba ka 
jait Lyngdoh ka long ka ling-seng ling-niam jong ka 
raid ka hima kaba dei ban pyndep ban pynbiang ia ki 
niam ki rukom baroh kiba dei na ka bynta ka raid ka 
hima, kam mut ba kane ka jait kam don shuh la ka 
jong ka niam ka rukom kaba dei ia ia i jait i kur. Ka 
don la ka jong ka niam, kumba don lem ki jait i kur 
Khasi baroh, kaba dei ban pyndep pynbiang ha la ling- 
seng ling-khadduh, bad ka buh ruh la u phan u kyrpad, 
kum u **Lei Lyngdoh, “Ryngkew, ” u **Ramjah, ” bad 
kiwei kiwei. Hynrei na ka bynta ka raid ne ka hima, 
kane ka jait ka buh Ving-seng i’ing-niam ha i’ing ka 
nyngkong, ym, ha ting ka khadduh; bad ka 
jinghiarpateng sha ka kam lyngdoh ruh ka leit sha ka 
ling nyngkong, pateng la pateng, ym sha ka ‘ring 
khadduh. 

Don ki jait Lyngdoh kiba da don ki niam ki rukom 
ki babniah shibun naba ki thung ne ki pynkyntang sha 
ka jinglong lyngdoh ia uno uno u rangbah na ka jait 
jong ki. Ha ka raid Nongkrem, ynda la iap u Lyngdoh 
Longlyngdoh, ki jait Lyngdoh baroh shikur ki thang 
bad ki phur ki siang ia u kat kum ka rukom ba ju don 
ha la i jait. Nangta, ki jied ia u nongmihbteng bad ki 

pynkyntang ia u da ki jingkftia ainguh ia u blei Shil 
long. Ki kfiia ainguh da u syiar u batlem bad da u blang 
u bathlem halor ka duwan kaba don kapoh ka law 
lyngdoh kaba ha lyngthohdoh u lum Shillong. Ha ka 
sngi tang, u nongmihbteng u sum, u sleh bad u thiah 
jyngit baroh shisngi. Ynda u la lah siun, u phong u kup 
baroh shiryngieng da ki riam-shad, bad u leit kiew sha 
u lum Shillong, lyngkat bad la ki kur ki jait baroh. Ha 
kaba u leit kumne, ma u bad ki para ki pyrsa shynrang 
jong u kiba la riam-shad kum ma-u ki lam ia ka lynti 
haphang haphang bad ki shad wait artat; bad ki kur, 
kynthei baroh ki nangbud nadien nadien ryngkat bad 
ki jingdah jingdong kiba dei na ka bynta kata ka 
jingkiiia. Ynda poi harud law lyng(k>h, baroh ki iakheit 
laphiah bad ki iaber ia ka halor lynti haduh ban da poi 
ha ka duwan. Nangta, u nongmihbteng u shim ia u 
syiar, u kfiia ainguh ia u Blei Shillong, ha kajuh ka 
nikom ba ki knia ainguh ia u Blei, u Nonghukiun. Ynda 
la dep kfiia ia u syiar, u kfiia pynbud sa da u blang ha 
kajuh hi ka rukom, bad u noh ia u dkhot u dkhai, 
khyndai, kat kum ka rukom, ba ia buh u longshuwa 
manshuwa. Ynda lah nangta, u buh ia ka khlieh blang 
halor ka duwan bad baroh kiba iadon hangta, ki nguh 
ki dem ia ka duwan, lai sien lai wat. Hadien kata, ki 
iamih noh n^mh khlaw da ka bakynriah dadien haduh 
bandalaitkhlaw. Ynda lah khlaw, ki shim iakadohkfiia 
bad ki iashet syrwa bad ki iabam baroh shikur, 
khlem mluh, haduh ba kan da lut phoin bad snier bad 

snap; naba ym ju bit ba kin pyntam lane ba kin rah sha 
i'ing; ia kane ka doh-knia. Ynda ki la lah iabam, ki 
iawan phai noh sha i'ing; U Lyngdoh bad la ki para ki 
pyrsa ki lam haphang haphang bad ki shad wait haduh 
ban da poi i'ing. Ha ka sngi ka babud, u Lyngdoh u 
khia ainguh ha 'iing sa ia u Lei Lyngdoh lane u Ramjah, 
uba long u Phan u Kyrpad jong kane ka jait Lyngdoh, 
da u sniang, ha kajidi ka rukom ba ki Khasi ki Khia 
ainguh ia uno uno u phan u kyrpad. Tang ba ha kane 
ka jingkflia ainguh kine ki lyngdoh ka da don bad ka 
jingshad wait baroh shisngi. 

Ki raid ruh, bunsien na kijuh ki daw kiba pynlong 
ia ki shnong ban iasoh lang bad ban long kawei ka 
raid, ki iasoh lang kawei bad ki seng kawei ka “hima” 
Bad ki bakhraw basan lane ki lyngdoh jong kine ki 
raid ki jied kawei ka jait lane kawei ka kpoh kaba don 
kynthei, bad ki tang ia ka ba kan long ka “jait syiem” 
ha kajuh ka rukom ba ki tang ia ka jait Lyngdoh, bad 
ki pynkhamti ha ka ia ka jinglong syiem ha kata ka 
hima ka ban pynmih uwei u rangbah, pateng la pateng, 
u ban long u Syiem Longsyiem ne u Syiem Rangbah 
u ban synshar ia ka it ka hima ryngkat bad ki bakhraw 
basan lane ki lyngdoh jong kata ka hima. Ki 
jingiathuhkham^teng shaphang ka jingmih ki katto 
katne ki jait Syiem ha ri Khasi bad Synteng, kum ki 
jait Syiem Synteng, Syiem Shillong bad Syiem 
Nongstoin. Ki long ki baphylla kum ki puriskam kai. 
Imat, kane ka long ka jingleh khnang ki longshuwa 

manshuwa ban pyni ia ka jingmaian jong ka jingkylla 
jong kano kano ka jait ne ka kpoh sha ka jait Syiem: 
namar ka long ka rukom u Khasi ba u da shat u da khein 
shuwa ban tang ia kano kano ka jait ne ka kpoh kaba u 
jied sha ka Jait Syiem, bad ba u kynhoi jait Syiem ia 
kata haba ka Blei, Ka Nonghukum, ka kohnguh. Ka 
ktien “syiem” ka mut aiu bad ka mih naei, ym idon balah 
ban sngewthuh bad ban shem shuh. Ki jait syiem kum 
ki jait Lyngdoh bad kiwei kiwei ki jait jong ki Khasi, ki 
don la ki niam ki rukom kiba ki dei ban pyndep ban 
pynbiang ha la i kur i kur; bad ia kine baroh ki leh, 
kumba leh lem kiwei kiwei, ha Ying-seng ling-khatduh 
jong la i kur i kur ne la i kpoh i kpoh. Hynrei ia ki niam 
ki rukom baroh kiba dei na ka bynta ka hima ki leh ha 
ling jong ka syiem kynthei kaba long ka kiaw, ka kmie, 
ka hynmen, ka para rangbah ne ka pyrsa rangbah jong 
u Syiem Longsyiem. Bad ki khot ia kane ka Syiem, ka 
“Syiem-Sad” bad ia ka ling jong ka, ka “ling-sad” ne 
“Ying-Niam”. Kane ka Syiem, ha ka bashisha, ka long ka 
kiaw-syiem jong ka hima bad ka Syiem Shynshar kaba ai 
buit ai mynsiem kaba sneng kaba kraw, kaba ri kaba dup ia 
la u khun u h^ar shitylliq? ka hima, bad kaba lum kaba 
kynshew ia ka spah ka phew baroh kaba mih na ka hima ne 
kaba pynmih na ka hima na ka bynta kajingdonkam jong ki 
syiem bad ka hima Haba don jin^chia kiba dei naka t^ta 
ka hima, dei maka kaba ka sohblei kaba pynkhreh ia 
ka jingdah jingdong baroh kiba u nongkfiia uba ki 

khot u sohblei, un pyndonkam ha kita ki jingkhia. 

U Syiem Rangbah ne u Syiem Longsyiem pat, ha 
ka bashisha, u long tang u nongpyniaid ia ki kam hima 
baroh na ka bynta jong ka, kumjuh kumba u kni 
rangbah jong ino ino i kur, i kpoh ne i ling u pyniaid ia 
ki kam kiba dei ha I'ing-kur baroh na ka bynta ki kur. 
Namarkata, ade, ki khun ki hajar ki sa khot, habadei, 
ia u Syiem Longsyiem “u syiem u kmie”. Ka jinglong 
Syiem Rangbah ruh namarkata ka hiarpateng sha u 
hynmen ne u para, sha u khun ne u khunruit lane sha u 
ksiew nyngkong jong ka Syiem Sad lane ka Syiem 
Synshar. 

Mynhyndai, ki ong, ki ju thimg Syiem Longsyiem 
ia u syiem ba-la-jied ha phyllaw ling-sad. Ha ka sngi 
ba-la-buh ban thung syiem, ki thaw kawei ka rynsan 
ha phyllaw i'ing-sad bad ki siang ia ka da ka tlieng. 
Nangta, ki siang ka banat saw halor ka tlieng, bad halor 
ka banat saw ki siang sa da ka khor ne ka kem-khap; 
bad ki pynshong ia u nongmihbteng halor kata. Lai 
ngut ki myntri ki barangbah tarn ha ka hima ki ieng 
hajan jong u, uwei sha kamon uwei sha kadiang bad 
uwei nadien; amgut ki nongrah pakha slew ki ieng 
bad ki kaweh, uwei na shaphang kamon bad uwei na 
shaphang kadiang; bad uwei uba rah shata u ieng 
nadien bad u pynda shatri ia u syiem. Nalor kine, uwei 
u khynnah syiem, u kfii u para ne u pyrsa, u ieng kham 
ha khmat bashong u nongmihpateng, bad u Lyngdoh 

Rympei ryngkat bad ka Syiem-Sad ki ieng shaphang 
kamon, khampajih khyndiat na khmat; u khun u hajar 
baroh pat u ieng hapoh lynsan baroh sawdong. Nangta, 
u Lyngdoh u tur ha khmat bad u buh ia ki kti baroh ar 
halor ka khlieh u nongmihpateng, u iathuh ba u bakhraw 
basan bad ka hima baroh kawei ka la kyntiew syiem ia 
u: u shim khaw khyndiat na ka kti ka Syiem-Sad bad u 
buh halor ka khlieh jong u, bad u kyrkhu ia u ; bad u 
shim sa ia ka um khyndiat na u luta ksiar uba ka nangbat 
ka Syiem-Sad bad u synreit halor ka khlieh jong u, u 
da kyrkhu uda kyrdoh ban neh ban skhem ka jutang 
hapdeng u Syiem bad u Bakhraw, ban bha ka it ka hima, 
ban beit ka shynshar ka khaddar, ban suk u khun u hajar, 
ban heh ka iew ka hat bad ban khraw ka lynti ka duwar. 
Nangta, u shim ia ka jingspong kaba la spong lypa 
bad u buh iaka halor ka khlieh jong u, bad u shim ia u 
piengksiar u pyndeng ha ka ryndang jong u, ban 
pynskhem ia ka Longsyiem Longpatsha; bad u paitbah 
u sa risa lai sien lai wat. Ynda lah nangta uwei na kita 
ki lai myntri u leit shapoh fing-sad bad u wallam lai 
tylli ki suloi bad kawei ka stieh rupa; bad, ynda u la 
siat ia kita ki suloi baroh lai synsiat, u buh pynliem ia 
ka stieh rupa ha kjat u Syiem, u nguh u ngon ia u Syiem, 
bad u noh ha kata ka stieh, kum ka jingainguh, lai 
kyntien ki kwai bad katto katne ka ksiar, ka rupa, lane 
ka tyngka ka peisa, katba u sngewbha ban ai. Nangta, 
u khun u hajar baroh, kat uba sngewbha, u leit noh ka 
jingainguh syiem ha kata ka stieh: uba duk u ai la ka 

jingainguh baduk, bad i bakhraw batri u ai la ka 
jingainguh bakhraw. Ynda la dep kine baroh, ki lem 
sa ka ksing ka nakra, ki siat sa ki suloi ki man, ki pyniap 
sa ki sniang ki masi bad ki iadih iabam sngewbha baroh 
shisngi. Nangta pat, u Syiem u ai nanti ksiar bad 
jainkup banat ia ki myntri bad ki Lyngdoh jong ka hima 
baroh. La thoh ha kawei pat ka lynnong ia ka niam ka 
rukom thung Syiem ka hima Sohra kaba dangsah 
haduh kine ki sngi. 

Ki jait syiem bad ki jait lyngdoh, te. kim long ki jait 
jong ki iawbei-tynrai ne ki iawbei-tymmen ne ki 
iawbei-khynraw: hynrei ki long ki jait jong ki kam raid 
ki kam hima, kiba ki bakhraw bad ki khun ki hajar ki 
la pynkhamti ha ki. Haba ki bakhraw bad ki khun ki 
hajar ki pynkhamti ia kine ki kam raid ki kam hima ha 
kano kano ka jait ka kpoh ne kaTing. ki da tang ia kata 
ka jait ka kpoh ne ka i'ing ba kan long ka balah bad ka 
babit ban shim ban buh khlem pap khlem sang ia ka 
spah ka phew u sa-shwar u sa-taro sa-thlen, ia ka spah 
ka phew u iapduh u iaptan bad ia ka spah ka phew 
hapoh ka hima kaba ym don uba kam bad uba shim : 
ki da tang ba kan long kaba lah bad ka babit ban kit 
ban bah ia ka niam-im ka niam-iap u bakhraw bad u 
khun u hajar, haba donkam, khlem pynbyrsieh ia la ka 
i'ing ia la ka sem bad ia la ka jait ka kur: bad ki da tang 
ruh ba kan long ka ba lah bad ka babit ban bat ia ka nar 
ka bili, ia u saikhum u saiteh, ia ka kuna ka kaid, bad 
ia u symjiat u marit, khlem don ka sang ka ma. Hynrei 

na kino ki jait la tang ia kine ki jait syiem bad ki jait 
lyngdoh mynta ha ka ri, ngim tip shuh. la ki jait syiem 
bad ki jait lyngdoh la jied bad la tang ha la ka raid ka 
raid bad ha la ka hima hima: namarkata, kine baroh 
kim don jingiadei kur ei ei ruh, lymda ki la iamih na 
kajuh ka snam shuwa ne hadien ba la tang jait syiem 
jait lyngdoh ia ki. 

